Άρθρωμα
Περιεχόμενα
Δείκτης 🔎︎

# Αρίθμηση και τεχνοτροπίες αρίθμησης

Μπορείτε να εφαρμόσετε αρίθμηση σε μια παράγραφο χειροκίνητα ή χρησιμοποιώντας μια τεχνοτροπία παραγράφου.

## Για να εφαρμόσετε αρίθμηση χειροκίνητα

Για να εφαρμόσετε αρίθμηση χειροκίνητα, πατήστε στην παράγραφο και ύστερα στο εικονίδιο Αρίθμηση ενεργή/ανενεργή στη γραμμή εργαλείων Μορφοποίηση.

Δεν μπορείτε να εφαρμόσετε χειροκίνητη αρίθμηση σε παραγράφους που απαριθμούνται στις "Ειδικές τεχνοτροπίες" στο παράθυρο Τεχνοτροπίες.

- Όταν πιέζετε το πλήκτρο Enter σε μια αριθμημένη λίστα ή σε μία λίστα με κουκίδες, το LibreOffice αυτόματα αριθμεί την επόμενη παράγραφο. Για να ακυρώσετε την αρίθμηση ή την κουκίδα από τη νέα παράγραφο πιέστε ξανά το Enter.

- Για να μεταβάλετε το ιεραρχικό επίπεδο μιας κουκίδας σε μια λίστα, κάντε κλικ μπροστά από την παράγραφο, και στη συνέχεια πιέστε το πλήκτρο Tab.

- Για να μεταβάλετε τη μορφοποίηση των κουκκίδων ή της αρίθμησης για την τρέχουσα παράγραφο μόνο, επιλέξτε ένα χαρακτήρα ή μια λέξη στην παράγραφο, επιλέξτε Κουκίδες και αρίθμηση, και ύστερα κάντε κλικ σε μια νέα μορφοποίηση.

- Για να μεταβάλετε τη μορφοποίηση των κουκκίδων ή της αρίθμησης για όλες τις παραγράφους στον κατάλογο, βεβαιωθείτε ότι ο δρομέας βρίσκεται στον κατάλογο, επιλέξτε Κουκκίδες και αρίθμηση και ύστερα πατήστε μια νέα μορφοποίηση.

- Για να εφαρμόσετε την ίδια μορφοποίηση των κουκκίδων ή της αρίθμησης σε όλες τις παραγράφους στη λίστα, επιλέξτε όλες τις παραγράφους, επιλέξτε Κουκίδες και αρίθμηση, και ύστερα κάντε κλικ σε μια νέα μορφοποίηση.

Μπορείτε επίσης να χρησιμοποιήσετε τις εντολές στη γραμμή εργαλείων Κουκκίδες και αρίθμηση για να επεξεργαστείτε μια λίστα με κουκκίδες ή αρίθμηση. Για να μεταβάλετε τη μορφή των κουκίδων ή της αρίθμησης, κάντε κλικ στο εικονίδιο Κουκκίδες και αρίθμηση.

## Για να εφαρμόσετε αρίθμηση χρησιμοποιώντας μια τεχνοτροπία παραγράφου

Οι τεχνοτροπίες παραγράφου σας παρέχουν μεγαλύτερο έλεγχο στην αρίθμηση που εφαρμόζετε σε ένα έγγραφο. Όταν μεταβάλετε τη μορφοποίηση αρίθμησης της τεχνοτροπίας, όλες οι παράγραφοι που τη χρησιμοποιούν ενημερώνονται αυτόματα.

1. Επιλέξτε Μορφή - Τεχνοτροπίες και ύστερα πατήστε στο εικονίδιο Τεχνοτροπίες παραγράφου.

2. Δεξιοπατήστε στην τεχνοτροπία παραγράφου στην οποία επιθυμείτε να εφαρμόσετε αρίθμηση και στη συνέχεια επιλέξτε Τροποποίηση.

3. Πατρήστε στην καρτέλα Διάρθρωση & Αρίθμηση.

4. Στο πεδίο Τεχνοτροπίες αρίθμησης, επιλέξτε τον τύπο της αρίθμησης που επιθυμείτε να χρησιμοποιήσετε.

5. Κάντε κλικ στο κουμπί OK.

6. Εφαρμόστε την τεχνοτροπία στις παραγράφους που επιθυμείτε να αριθμήσετε.

Σχετικά θέματα

Προσθήκη κουκκίδων

Προσθήκη αρίθμησης

Απενεργοποίηση Κουκίδων και Αρίθμησης για μεμονωμένες παραγράφους

Συνδυασμός αριθμημένων λιστών

Χρησιμοποιώντας υπομνήματα

Ορισμός περιοχών με αριθμούς

Τροποποίηση αρίθμησης σε αριθμημένη λίστα

Δημιουργία αριθμημένων λιστών ή λιστών με κουκίδες κατά την πληκτρολόγηση