Άρθρωμα
Περιεχόμενα
Δείκτης 🔎︎

# Φύλλο

Αυτό το μενού περιέχει εντολές για τροποποίηση και διαχείριση ενός φύλλου και των στοιχείων του.

## Εισαγωγή γραμμών

Εισάγει γραμμές πάνω από το ενεργό κελί.

## Εισαγωγή στηλών

Εισάγει στήλες στα αριστερά ή δεξιά του ενεργού κελιού.

## Εισαγωγή αλλαγής σελίδας

Αυτή η εντολή εισάγει χειροκίνητες αλλαγές γραμμών ή στηλών για να βεβαιωθείτε ότι τα δεδομένα σας εκτυπώνονται σωστά. Μπορείτε να εισάγετε μία οριζόντια αλλαγή σελίδας πάνω, ή μία κάθετη αλλαγή σελίδας στα αριστερά του ενεργού κελιού.

## Διαγραφή κελιών

Διαγράφει τελείως τα επιλεγμένα κελιά, στήλες ή γραμμές. Τα κελιά κάτω ή στα δεξιά των διαγραφέντων κελιών θα γεμίσουν το κενό. Σημειώστε ότι η επιλεγμένη επιλογή διαγραφής αποθηκεύεται και επαναφορτώνεται όταν κληθεί ξανά ο διάλογος.

## Διαγραφή αλλαγής σελίδας

Επιλέξτε τον τύπο της αλλαγής σελίδας που θέλετε να διαγράψετε.

## Γέμισμα

Συμπληρώνει αυτόματα τα κελιά με περιεχόμενο.

## Διαγραφή περιεχομένων

Καθορίζει τα περιεχόμενα που θα διαγραφούν από το ενεργό κελί ή από μία επιλεγμένη περιοχή κελιών. Αν έχουν επιλεγεί διάφορα φύλλα, θα επηρεαστούν όλα τα επιλεγμένα φύλλα.

## Μετακίνηση ή αντιγραφή φύλλου

Μετακινεί ή αντιγράφει ένα φύλλο σε μία νέα τοποθεσία στο έγγραφο ή σε ένα διαφορετικό έγγραφο.

## Εμφάνιση φύλλου

Εμφανίζει φύλλα που είχαν αποκρυφτεί με την εντολή Απόκρυψη φύλλων.

## Διαγραφή φύλλου

Διαγράφει το τρέχον φύλλο ύστερα από ερώτηση επιβεβαίωσης.

## Χρώμα καρτέλας φύλλου

Ανοίγει ένα παράθυρο όπου μπορείτε να δώσετε ένα χρώμα στην καρτέλα του φύλλου.

## Συμβάντα φύλλου

Αναθέτει μακροεντολές σε γεγονότα προγράμματος. Η αντίστοιχη μακροεντολή εκτελείται αυτόματα κάθε φορά που συμβαίνει το επιλεγμένο γεγονός.