Άρθρωμα
Περιεχόμενα
Δείκτης 🔎︎

# Μακροεντολή

Ανοίγει ένα παράθυρο διαλόγου για τη διαχείριση μακροεντολών.

Για να έχετε πρόσβαση σε αυτήν τη λειτουργία...

Επιλέξτε Εργαλεία - Μακροεντολές - Διαχείριση μακροεντολών - LibreOffice Basic, ή πατήστε Επιλογή Alt
+F11 (εάν δεν εκχωρείται από το σύστημα σας).

## Όνομα μακροεντολής

Προβάλει το όνομα της επιλεγμένης μακροεντολής. Για να δημιουργήσετε ή να αλλάξετε το όνομα μιας μακροεντολής, εισάγετε ένα όνομα εδώ.

## Μακροεντολές από / Αποθήκευση μακροεντολών σε

Ταξινομεί τις βιβλιοθήκες και τα αρθρώματα όπου μπορείτε να ανοίγετε ή να αποθηκεύετε τις μακροεντολές σας. Για να αποθηκεύσετε μια μακροεντολή με ένα συγκεκριμένο έγγραφο, ανοίξτε το έγγραφο και έπειτα ανοίξτε αυτόν τον διάλογο.

## Εκτέλεση / Αποθήκευση

Εκτελεί ή αποθηκεύει την τρέχουσα μακροεντολή.

## Ανάθεση

Ανοίγει τον διάλογο Προσαρμογή, όπου μπορείτε να αναθέσετε την επιλεγμένη μακροεντολή σε μια εντολή μενού, σε μια γραμμή εργαλείων, ή σε ένα γεγονός.

## Επεξεργασία

Ξεκινά τον επεξεργαστή Basic για το LibreOffice και ανοίγει την επιλεγμένη μακροεντολή ή διάλογο για επεξεργασία.

## Δημιουργία / Διαγραφή

Δημιουργεί μια νέα μακροεντολή, ή διαγράφει την επιλεγμένη μακροεντολή.

Για να δημιουργήσετε μια νέα μακροεντολή, επιλέξτε το άρθρωμα "Standard" στον κατάλογο Μακροεντολές από και πατήστε στη Δημιουργία.

Για να διαγράψετε μια μακροεντολή, επιλὲξτε την , και έπειτα πατήστε Διαγραφή.

## Δημιουργία βιβλιοθήκης

Αποθηκεύει την καταγραμμένη μακροεντολή σε μια νέα βιβλιοθήκη.

## Δημιουργία αρθρώματος

Αποθηκεύει την καταγραμμένη μακροεντολή σε ένα νέο άρθρωμα.

## Διαχείριση

Ανοίγει τον διάλογο Διαχείριση μακροεντολών, όπου μπορείτε να προσθέσετε, να επεξεργαστείτε, ή να διαγράψετε υπάρχοντα αρθρώματα μακροεντολών, διαλόγους και βιβλιοθήκες.

### Καρτέλα Άρθρωμα/Διάλογος

Σας επιτρέπει τη διαχείριση αρθρωμάτων ή πλαισίων διαλόγου.

### Άρθρωμα/Διάλογος

Ταξινομεί τις υπάρχουσες μακροεντολές και διαλόγους.

### Επεξεργασία

Ανοίγει την επιλεγμένη μακροεντολή ή ένα παράθυρο διαλόγου για επεξεργασία.

## Κλείσιμο

Κλείνει το παράθυρο διαλόγου και αποθηκεύει όλες τις αλλαγές.

### Νέο

Ανοίγει τον επεξεργαστή και δημιουργεί ένα νέο άρθρωμα.

### Νέο

Ανοίγει τον επεξεργαστή και δημιουργεί ένα νέο παράθυρο διαλόγου.

## Διαγραφή

Διαγράφει το επιλεγμένο στοιχείο ή στοιχεία μετά από ερώτηση επιβεβαίωσης.

### Καρτέλα βιβλιοθηκών

Σας επιτρέπει να διαχειριστείτε τις βιβλιοθήκες μακροεντολών για την τρέχουσα εφαρμογή και για κάθε ανοικτό έγγραφο.

### Τοποθεσία

Επιλέξτε την εφαρμογή ή το έγγραφο που περιέχει τις βιβλιοθήκες μακροεντολών που θέλετε να διαχειριστείτε.

### Βιβλιοθήκη

Ταξινομεί τις υπάρχουσες βιβλιοθήκες μακροεντολών για την τρέχουσα εφαρμογή και όσα ανοικτά έγγραφα υπάρχουν.

### Επεξεργασία

Ανοίγει τον επεξεργαστή Basic του LibreOffice ώστε να μπορείτε να τροποποιήσετε την επιλεγμένη βιβλιοθήκη.

## Κλείσιμο

Κλείνει το παράθυρο διαλόγου και αποθηκεύει όλες τις αλλαγές.

### Κωδικός πρόσβασης

Αναθέτει ή επεξεργάζεται τον κωδικό πρόσβασης για την επιλεγμένη βιβλιοθήκη.

### Νέο

Δημιουργεί μία νέα βιβλιοθήκη.

### Όνομα

Εισάγετε ένα όνομα για τη νέα βιβλιοθήκη ή το άρθρωμα.

### Εισαγωγή

Εντοπίστε την LibreOffice Basic βιβλιοθήκη που θέλετε να προσθέσετε στον τρέχοντα κατάλογο και έπειτα πατήστε Άνοιγμα.

## Διαγραφή

Διαγράφει το επιλεγμένο στοιχείο ή στοιχεία μετά από ερώτηση επιβεβαίωσης.

Δέσμη ενεργειών

Για να ανοίξετε το πεδίο διαλόγου για τις μακροεντολές του BeanShell, επιλέξτε Εργαλεία - Μακροεντολές - Διαχείριση Μακροεντολών - BeanShell. Για να ανοίξετε το πεδίο διαλόγου για τις μακροεντολές της JavaScript, επιλέξτε Εργαλεία - Μακροεντολές - Διαχείριση Μακροεντολών - JavaScript.

## Εξαγωγή

Ανοίγει ένα παράθυρο διαλόγου για να εξάγει την επιλεγμένη βιβλιοθήκη είτε ως επέκταση είτε ως βιβλιοθήκη Basic.

## Μακροεντολές

Επιλέξτε μια μακροεντολή ή μία δέσμη ενεργειών από "χρήστης", "κοινόχρηστο", ή ένα ανοικτό έγγραφο. Για να δείτε τις διαθέσιμες μακροεντολές ή δέσμες ενεργειών, διπλοπατήστε σε μια καταχώριση.

### Εκτέλεση

Για να εκτελέσετε μία δέσμη ενεργειών, επιλέξτε μία δέσμη ενεργειών από τον κατάλογο και πατήστε στο Εκτέλεση.

### Δημιουργία

Δημιουργεί μία νέα δέσμη ενεργειών. Ο προεπιλεγμένος επεξεργαστής δέσμης ενεργειών ανοίγει αφού εισάγετε ένα όνομα για τη δέσμη ενεργειών.

Εισάγετε ένα όνομα για τη δέσμη ενεργειών.

### Επεξεργασία

Ανοίγει τον προεπιλεγμένο επεξεργαστή δέσμης ενεργειών για το λειτουργικό σας σύστημα.

### Μετονομασία

Ανοίγει έναν διάλογο όπου μπορείτε να αλλάξετε το όνομα της επιλεγμένης δέσμης ενεργειών.

### Επαναφορά

Σας προτρέπει να διαγράψετε την επιλεγμένη δέσμη ενεργειών.

Ο διάλογος επιλογής μακροεντολών περιέχει δύο πλαίσια καταλόγου, το πλαίσιο καταλόγου βιβλιοθήκης και το πλαίσιο καταλόγου ονόματος μακροεντολής.

### Βιβλιοθήκη

Επιλέξτε μια μακροεντολή ή μια δέσμη ενεργειών από "user", "share", ή ένα ανοικτό έγγραφο. Για να δείτε τα περιεχόμενα μιας βιβλιοθήκης, διπλοπατήστε σε μία καταχώριση στον κατάλογο.

### Όνομα μακροεντολής

Κάντε κλικ σε μια δέσμη ενεργειών, και μετά κάντε κλικ σε ένα πεδίο εντολής.

Σχετικά θέματα

Εφαρμογή δεσμών ενεργειών στο LibreOffice

Καταγραφή μακροεντολής