Άρθρωμα
Περιεχόμενα
Δείκτης 🔎︎

# Εξατομίκευση

Μπορείτε να προσαρμόσετε το LibreOffice με τα ίδια διαθέσιμα θέματα του Mozilla Firefox. Η γραμμή μενού και οι γραμμές εργαλείων που βρίσκονται πάνω και κάτω στο παράθυρο θα εμφανίζουν το επιλεγμένο θέμα στο παρασκήνιο.

Τα θέματα του Mozilla Firefox είναι διαθέσιμα στον ιστότοπο του Mozilla στην παρακάτω διεύθυνση: https://addons.mozilla.org/en-US/firefox/themes/.

Οποιοδήποτε θέμα συμβατό με το Mozilla Firefox θα δουλέψει με το LibreOffice. Όμως, δεν θα δώσει καλά οπτικά αποτελέσματα κάθε θέμα.—αν η εικόνα είναι πολύ απασχολημένη, θα μπορούσε να ανακατευτεί με την αναγνωσιμότητα των εικονιδίων και των μενού.

Για να έχετε πρόσβαση σε αυτήν τη λειτουργία...

Επιλέξτε LibreOffice - Προτιμήσεις Εργαλεία - Επιλογές
- LibreOffice - Εξατομίκευση.

## Θέματα Firefox:

Οι ακόλουθες επιλογές είναι διαθέσιμες:

### Προεπιλεγμένη εμφάνιση, χωρίς χρήση θεμάτων

Το παρασκήνιο των γραμμών εργαλείων κληρονομεί τις ρυθμίσεις παρασκηνίου του περιβάλλοντος της επιφάνειας εργασίας. Αυτή είναι η προεπιλεγμένη ρύθμιση για το LibreOffice.

### Προεγκατεστημένο θέμα

Επιλέξτε αυτήν την επιλογή για να χρησιμοποιήσετε ένα από τα προεγκατεστημένα θέματα. Πέρα από τις προεπιλεγμένες επιλογές, ο διαχειριστής του συστήματός σας μπορεί να έχει προσθέσει ένα προσαρμοσμένο θέμα κατά την εγκατάσταση του LibreOffice. Αυτή η επιλογή θα το εμφανίσει.

### Προσωπικό θέμα

Επιλέξτε αυτήν την επιλογή για να ανοίξετε τον διάλογο “Επιλογής θέματος του Firefox” και επιλέξτε το δικό σας.

## Διάλογος επιλογής θέματος του Firefox

Αυτός ο διάλογος σας επιτρέπει να εγκαταστήσετε ένα ειδικό θέμα ή σας δίνει μια βιαστική ματιά σε άλλα συναρπαστικά θέματα από τον ιστότοπο θεμάτων του Mozilla Firefox.

### Αναζήτηση

Δώστε έναν όρο αναζήτησης για αναζήτηση θεμάτων από τα πρόσθετα του Mozilla, ή επικολλήστε τη διεύθυνση ενός θέματος για να ανακτήσετε απευθείας ένα συγκεκριμένο θέμα. Για να πάρετε τη διεύθυνση, χρησιμοποιήστε τον πλοηγητή σας για να περιηγηθείτε στην ιστοσελίδα του θέματος και αντιγράψτε την εμφανιζόμενη URL στη γραμμή διευθύνσεων. Έπειτα, επικολλήστε την στο πλαίσιο αναζήτησης του διαλόγου. Πατήστε Αναζήτηση ή πατήστε Εισαγωγή για να το κατεβάσετε και να το εγκαταστήσετε στο LibreOffice.

### Αναζήτηση θεμάτων κατά κατηγορία

Εμφανίζει μια τυχαία επιλογή από εννέα θέματα με βάση τις εμφανιζόμενες κατηγορίες στα πλήκτρα.

Πατήστε σε ένα από τα πέντε πλήκτρα για να εμφανιστεί στην περιοχή εικόνων κάτω από μια τυχαία επιλογή εννέα θεμάτων που αντιστοιχούν στην κατηγορία που υποδεικνύεται από το πλήκτρο.

Για να επιλέξετε ένα από τα εμφανιζόμενα θέματα, πατήστε στην εικόνα του και πατήστε Εντάξει.