Άρθρωμα
Περιεχόμενα
Δείκτης 🔎︎

## WEEKNUM

Η WEEKNUM υπολογίζει τον αριθμό της εβδομάδας του έτους για την εσωτερική τιμή ημερομηνίας όπως καθορίζεται στο ODF OpenFormula και συμβατά με τις άλλες εφαρμογές υπολογιστικού φύλλου.

Υποστηρίζονται δύο συστήματα αρίθμησης εβδομάδας:

Σύστημα | Description
Σύστημα 1 | Η εβδομάδα που περιέχει την 1η Ιανουαρίου είναι η πρώτη εβδομάδα του έτους και αριθμείται ως εβδομάδα 1.
Σύστημα 2 | Η εβδομάδα που περιέχει την πρώτη Πέμπτη του έτους είναι η πρώτη εβδομάδα του έτους και αριθμείται ως εβδομάδα 1. Αυτό σημαίνει ότι ο αριθμός εβδομάδας 1 οποιουδήποτε έτους είναι η εβδομάδα που περιέχει την 4η Ιανουαρίου. Το ISO 8601 καθορίζει αυτό το σύστημα και ότι η εβδομάδα αρχίζει τη Δευτέρα.

### Σύνταξη

WEEKNUM(αριθμός [; κατάσταση])

Ο Αριθμός είναι ο εσωτερικός αριθμός ημερομηνίας.

Η κατάσταση καθορίζει την αρχή της εβδομάδας και το σύστημα αρίθμησης εβδομάδας. Αυτή η παράμετρος είναι προαιρετική, αν παραληφθεί η προεπιλεγμένη τιμή είναι 1.

Σύστημα | Κατάσταση | Ημέρα της εβδομάδας
Σύστημα 1 | 1 | Κυριακή
2 | Δευτέρα
11 | Δευτέρα
12 | Τρίτη
13 | Τετάρτη
14 | Πέμπτη
15 | Παρασκευή
16 | Σάββατο
17 | Κυριακή
Σύστημα 2 | 21 | Δευτέρα (ISO 8601)
150 | (ISO 8601, για διαλειτουργικότητα με το Gnumeric)

Κατά την εισαγωγή ημερομηνιών ως τμημάτων τύπων, κάθετες ή παύλες που χρησιμοποιούνται ως διαχωριστικά ερμηνεύονται ως αριθμητικοί τελεστές. Συνεπώς, οι ημερομηνίες που εισέρχονται με αυτήν τη μορφή δεν αναγνωρίζονται ως ημερομηνίες και καταλήγουν σε εσφαλμένους υπολογισμούς. Για να αποφύγετε την ερμηνεία των ημερομηνιών ως τμημάτων των τύπων χρησιμοποιήστε τη συνάρτηση DATE, π.χ., DATE(1954;7;20), ή τοποθετήστε την ημερομηνία σε εισαγωγικά και χρησιμοποιήστε τη σημειογραφία ISO 8601, π.χ., "1954-07-20". Αποφύγετε τη χρήση μορφών ημερομηνίας που εξαρτώνται από τις τοπικές ρυθμίσεις όπως "07/20/54", τότε ο υπολογισμός μπορεί να παράξει σφάλματα αν το έγγραφο έχει φορτωθεί κάτω από διαφορετικές τοπικές ρυθμίσεις.

Σαφής μετατροπή είναι δυνατή για ημερομηνίες και χρόνους ISO 8601 στην επεκταμένη τους μορφή με διαχωριστικά. Εάν συμβεί σφάλμα λάθους #VALUE! (ΤΙΜΗ), τότε αποεπιλέξτε Δημιουργία σφάλματος #VALUE! (ΤΙΜΗΣ) στο LibreOffice - Προτιμήσεις Εργαλεία - Επιλογές
- LibreOffice Calc - Τύπος, πλήκτρο Λεπτομέρειες... στην ενότητα "Λεπτομερείς μετρήσεις υπολογισμού", στο πλαίσιο καταλόγου Μετατροπή από κείμενο σε αριθμό list box.

### Παράδειγμα

=WEEKNUM(DATE(1995;1;1);1) επιστρέφει 1

=WEEKNUM(DATE(1995;1;1);2) επιστρέφει 52. Εάν η εβδομάδα ξεκινά τη Δευτέρα, η Κυριακή ανήκει στην τελευταία εβδομάδα του προηγούμενου έτους.

Η =WEEKNUM(DATE(1995;1;1)) επιστρέφει 52. Η εβδομάδα 1 ξεκινά τη Δευτέρα, 02-01-1995.

Η =WEEKNUM(DATE(1999;1;1);21) επιστρέφει 53. Η εβδομάδα 1 ξεκινά τη Δευτέρα, 04-01-1999.