Άρθρωμα
Περιεχόμενα
Δείκτης 🔎︎

# Τεχνοτροπίες

Χρησιμοποιήστε το παράθυρο της πλευρικής στήλης Τεχνοτροπίες για να εφαρμόσετε, να δημιουργήσετε, να επεξεργαστείτε και να αφαιρέσετε τεχνοτροπίες μορφοποίησης. Διπλοπατήστε σε μία καταχώριση για να εφαρμόσετε την τεχνοτροπία.

Για να έχετε πρόσβαση σε αυτήν τη λειτουργία...

Επιλέξτε Προβολή - Τεχνοτροπίες.

Εντολή+T F11

Στη γραμμή Μορφοποίηση, πατήστε

Τεχνοτροπίες

Για να προσαρτήστε το παράθυρο Τεχνοτροπίες, μεταφέρετε τη γραμμή τίτλου του στην αριστερή ή στη δεξιά πλευρά του χώρου εργασίας. Για να αποπροσαρτήσετε το παράθυρο, διπλοπατήστε στον ελεύθερο χώρο στη γραμμή εργαλείων του.

Από προεπιλογή, η καρτέλα τεχνοτροπιών εμφανίζει προεπισκόπηση των διαθέσιμων τεχνοτροπιών. Οι προεπισκοπήσεις μπορούν να απενεργοποιηθούν αποεπιλέγοντας το πλαίσιο Εμφάνιση προεπισκοπήσεων κάτω από τον κατάλογο τεχνοτροπιών.

## Πως θα εφαρμόσετε μια τεχνοτροπία:

1. Επιλέξτε το κείμενο. Για να εφαρμόσετε μια τεχνοτροπία χαρακτήρων σε μία λέξη, πατήστε στη λέξη. Για να εφαρμόσετε μια τεχνοτροπία παραγράφου, πατήστε στην παράγραφο.

2. Διπλοπατήστε στην τεχνοτροπία στο παράθυρο Τεχνοτροπίες.

Μπορείτε να αναθέσετε πλήκτρα συντόμευσης σε τεχνοτροπίες στη σελίδα της καρτέλας Εργαλεία - Προσαρμογή - Πληκτρολόγιο.

Η γραμμή εργαλείων Τεχνοτροπίες περιέχει εικονίδια για τη μορφοποίηση των εγγράφων σας:

## Κατηγορία τεχνοτροπίας

Τεχνοτροπίες παραγράφου

Εμφανίζει τις τεχνοτροπίες μορφοποίησης για παραγράφους. Χρησιμοποιήστε τις τεχνοτροπίες παραγράφου για να εφαρμόσετε την ίδια μορφοποίηση, όπως γραμματοσειρά, αρίθμηση και διάταξη σε παραγράφους στο έγγραφό σας.

Τεχνοτροπίες χαρακτήρων

Εμφανίζει τις τεχνοτροπίες μορφοποίησης για χαρακτήρες. Χρησιμοποιήστε τις τεχνοτροπίες χαρακτήρων για να εφαρμόσετε τεχνοτροπίες γραμματοσειράς στο επιλεγμένο κείμενο σε μία παράγραφο.

Τεχνοτροπίες πλαισίου

Εμφανίζει τις τεχνοτροπίες μορφοποίησης για πλαίσια. Χρησιμοποιήστε τις τεχνοτροπίες πλαισίων για να μορφοποιήσετε τις διατάξεις πλαισίων και τη θέση.

Τεχνοτροπίες σελίδας

Εμφανίζει τις τεχνοτροπίες μορφοποίησης για σελίδες. Χρησιμοποιήστε τις τεχνοτροπίες σελίδας για να καθορίσετε τις διατάξεις σελίδας, συμπεριλαμβανομένης της παρουσίας κεφαλίδων και υποσέλιδων.

Κατάλογος τεχνοτροπιών

Εμφανίζει τις τεχνοτροπίες μορφοποίησης για αριθμημένους καταλόγους και καταλόγους με κουκκίδες. Χρησιμοποιήστε τις τεχνοτροπίες καταλόγου για να μορφοποιήσετε τους χαρακτήρες αρίθμησης και κουκκίδων και να ορίσετε τις εσοχές.

Λειτουργία μορφής συμπλήρωσης

Εφαρμόζει την επιλεγμένη τεχνοτροπία στο αντικείμενο ή το κείμενο που επιλέγετε στο έγγραφο. Πατήστε σε αυτό το εικονίδιο και ύστερα μεταφέρετε μία επιλογή στο έγγραφο για να εφαρμόσετε την τεχνοτροπία. Για να βγείτε από αυτήν τη λειτουργία, πατήστε στο εικονίδιο ξανά, ή πιέστε το πλήκτρο Esc.

Εφαρμογή τεχνοτροπιών με τη λειτουργία μορφοποίησης γεμίσματος

Νέα τεχνοτροπία από επιλογή

Ανοίγει ένα υπομενού με περισσότερες εντολές.

Νέα τεχνοτροπία από επιλογή

Δημιουργεί μια νέα τεχνοτροπία με βάση τη μορφοποίηση της τρέχουσας παραγράφου, σελίδας, ή επιλογής.

Δημιουργία νέων τεχνοτροπιών από επιλογές

Ενημέρωση τεχνοτροπίας

Τα χειροκίνητα μορφοποιημένα χαρακτηριστικά του κειμένου στη θέση του δρομέα στο έγγραφο θα προστεθούν στην τεχνοτροπία που είναι επιλεγμένη στο παράθυρο τεχνοτροπίες.

Ενημέρωση τεχνοτροπιών από επιλογές

Φόρτωση τεχνοτροπίας

Ανοίγει τον διάλογο Φόρτωση τεχνοτροπιών για να εισάγετε τεχνοτροπίες από ένα άλλο έγγραφο.

Περισσότερες πληροφορίες για τις τεχνοτροπίες.

## Εφαρμοσμένες τεχνοτροπίες

Αποδίδει μια τεχνοτροπία στην τρέχουσα παράγραφο, στις επιλεγμένες παραγράφους ή σε ένα επιλεγμένο αντικείμενο.