Άρθρωμα
Περιεχόμενα
Δείκτης 🔎︎

# Σχεδίαση πίνακα

Στο παράθυρο Σχεδίαση πίνακα μπορείτε να ορίσετε νέους πίνακες ή να επεξεργαστείτε τη δομή ενός υφιστάμενου πίνακα.

Για να έχετε πρόσβαση σε αυτήν τη λειτουργία...

Σε ένα παράθυρο αρχείου βάσης δεδομένων, πατήστε στο εικονίδιο Πίνακες. Επιλέξτε Εισαγωγή - Σχεδίαση πίνακα ή Επεξεργασία - Επεξεργασία.

Σύνοψη βάσης δεδομένων

Σχεδίαση πίνακα

Το παράθυρο έχει τη δική του γραμμή με το μενού. Επίσης περιέχει την ακόλουθη νέα εντολή: Σχεδίαση ευρετηρίου

## Περιοχή ορισμού πίνακα

Στην περιοχή αυτή μπορείτε να ορίσετε τη δομή του πίνακα.

### Όνομα πεδίου

Καθορίζει το όνομα του πεδίου δεδομένων. Η μηχανή της βάσης δεδομένων μπορεί να βάλει περιορισμούς στο μήκος του ονόματος του πίνακ και στη χρήση ειδικών χαρακτήρων και κενών στο όνομα του πίνακα.

### Τύπος πεδίου

Καθορίζει τον τύπο του πεδίου. Οι διαθέσιμοι τύποι πίνακα περιορίζονται από τη χρησιμοποιούμενη μηχανή της βάσης δεδομένων.

### Περιγραφή

Καθορίζει μία προαιρετική περιγραφή κάθε πεδίου.

Οι κεφαλίδες γραμμής περιέχουν τις ακόλουθες εντολές του μενού περιβάλλοντος:

### Αποκοπή

Αποκόπτει την επιλεγμένη γραμμή στο πρόχειρο.

### Αντιγραφή

Αντιγράφει την επιλεγμένη γραμμή στο πρόχειρο.

### Επικόλληση

Επικολλά το περιεχόμενο του προχείρου.

### Διαγραφή

Διαγράφει την επιλεγμένη γραμμή.

### Εισαγωγή γραμμών

Εισάγει μία κενή γραμμή πάνω από την τρέχουσα γραμμή, εάν ο πίνακας δεν έχει αποθηκευτεί. Εισάγει μία κενή γραμμή στο τέλος του πίνακα εάν ο πίνακας έχει αποθηκευτεί.

### Πρωτεύον κλειδί

Εάν αυτή η εντολή έχει σημάδι ελέγχου, το πεδίο δεδομένων καθορίζεται ως πρωτεύον κλειδί.Πατώντας την εντολή ενεργοποιείτε/απενεργοποιείτε τον ορισμό πρωτεύοντος κλειδιού του πεδίου. Η εντολή αυτή είναι ορατή μόνο εάν η προέλευση δεδομένων υποστηρίζει πρωτεύοντα κλειδιά.

## Ιδιότητες πεδίου

Ορίζει τις ιδιότητες για το τρέχον επιλεγμένο πεδίο.

### Μήκος

Καθορίζει τον μέγιστο αριθμό επιτρεπόμενων χαρακτήρων για την είσοδο δεδομένων του αντίστοιχου πεδίου δεδομένων συμπεριλαμβανομένων οποιονδήποτε κενών ή ειδικών χαρακτήρων.

### Δεκαδικά ψηφία

Καθορίζει το πλήθος δεκαδικών ψηφίων για ένα αριθμητικό ή δεκαδικό πεδίο.

### Προεπιλεγμένη τιμή

Καθορίζει την τιμή που είναι προεπιλεγμένη για τις νέες εγγραφές δεδομένων.

### Παράδειγμα μορφοποίησης

Εμφανίζει τον κωδικό μορφοποίησης προς ανάθεση της τιμής πεδίου που μπορείτε να επιλέξετε με το πλήκτρο ... .

### ...

Το κουμπί αυτό ανοίγει το παράθυρο διαλόγου Μορφή πεδίου.

## Περιοχή βοήθειας

Εμφανίζει μια συμβολοσειρά βοήθειας ή υπόδειξης που ορίστηκε από τον σχεδιαστή της βάσης δεδομένων για το δεδομένο πεδίο.