Άρθρωμα
Περιεχόμενα
Δείκτης 🔎︎

# Συναρτήσεις κειμένου

Αυτή η ενότητα περιγράφει τις συναρτήσεις Κειμένου.

Για να έχετε πρόσβαση σε αυτήν τη λειτουργία...

Εισαγωγή - Συνάρτηση - Κατηγορία Κείμενο

## REGEX

Ταιριάζει και εξάγει ή προαιρετικά αντικαθιστά κείμενο χρησιμοποιώντας κανονικές εκφράσεις.

## WEBSERVICE (ΥΠΗΡΕΣΙΑ ΙΣΤΟΥ)

Λήψη κάποιου περιεχομένου ιστού από ένα URI.

## FILTERXML (ΦΙΛΤΡΟ XML)

Εφαρμόζει μια έκφραση XPath σε ένα έγγραφο XML.

## ENCODEURL

Επιστρέφει κωδικοποιημένη συμβολοσειρά URL.

## ARABIC

Υπολογίζει την τιμή ενός ρωμαϊκού αριθμού. ΤΟ πεδίο τιμών πρέπει να βρίσκεται ανάμεσα στο 0 και το 3999.

### Σύνταξη

ARABIC("Κείμενο")

Το Κείμενο είναι το κείμενο που απεικονίζει το ρωμαϊκό αριθμό.

### Παράδειγμα

Το =ARABIC("MXIV") επιστρέφει 1014

Το =ARABIC("MMII") επιστρέφει 2002

## ASC

Η συνάρτηση ASC μετατρέπει έναν αριθμό με πλήρες πλάτος σε χαρακτήρες με μορφή ASCII μισού πλάτους και katakana. Επιστρέφει ένα αλφαριθμητικό κειμένου.

Δείτε https://wiki.documentfoundation.org/Calc/Features/JIS_and_ASC_functions για πίνακα μετατροπής.

### Σύνταξη

ASC("Κείμενο")

Το Κείμενο είναι το κείμενο που περιέχει τους χαρακτήρες που θα μετατραπούν.

Δείτε επίσης τη συνάρτηση JIS.

## BAHTTEXT

Μετατρέπει έναν αριθμό σε Ταϊλανδέζικο κείμενο, περιλαμβανομένων των νομισμάτων της Ταϊλάνδης.

### Σύνταξη

BAHTTEXT(Αριθμός)

Το Αριθμός είναι οποιοσδήποτε αριθμός. Το "Baht" προστίθεται στο ακέραιο μέρος του αριθμού και το "Satang" στο δεκαδικό μέρος.

### Παράδειγμα

Το =BAHTTEXT(12.65) επιστρέφει ένα αλφαριθμητικό σε χαρακτήρες Τάι που σημαίνει "Δώδεκα Μπαχτ και εξήντα πέντε Σατάνγκ".

## BASE

Μετατρέπει έναν θετικό ακέραιο αριθμό σε μία καθορισμένη βάση σε κείμενο από το αριθμητικό σύστημα. Τα ψηφία 0-9 και τα γράμματα Α-Ζ χρησιμοποιούνται.

### Σύνταξη

BASE(Αριθμός; βάση; [ΕλάχιστοΜήκος])

Ο Αριθμός είναι ένας θετικός ακέραιος αριθμός, που θα μετατραπεί.

Το Radix υποδεικνύει τη βάση του αριθμητικού συστήματος. Μπορεί να είναι οποιοσδήποτε θετικός ακέραιος μεταξύ 2 και 36.

Το Ελάχιστο-μήκος (προαιρετικό) καθορίζει το ελάχιστο μήκος της ακολουθίας χαρακτήρων που έχει δημιουργηθεί. Εάν το κείμενο είναι μικρότερο από το υποδεικνυόμενο ελάχιστο μήκος, προτίθενται μηδενικά στα αριστερά του αλφαριθμητικού.

### Παράδειγμα

Η συνάρτηση =BASE(17;10;4) επιστρέφει το αποτέλεσμα 0017 στο δεκαδικό σύστημα.

Η συνάρτηση =BASE(17;2) επιστρέφει το αποτέλεσμα 10001 στο δυαδικό σύστημα.

Η συνάρτηση =BASE(255;16;4) επιστρέφει το αποτέλεσμα 00FF στο δεκαεξαδικό σύστημα.

## CHAR

Μετατρέπει έναν αριθμό σε χαρακτήρα σύμφωνα με τον τρέχον πίνακα κώδικα. Ο αριθμός μπορεί να είναι ένας ακέραιος αριθμός δύο ή τριών ψηφίων.

Κωδικοποιήσεις μεγαλύτερες από 127 μπορεί να εξαρτώνται από τη χαρτογράφηση χαρακτήρων του συστήματος σας (για παράδειγμα οι iso-8859-1, iso-8859-2, Windows-1252, Windows-1250), και μπορούν να είναι κινητές.

### Σύνταξη

CHAR(αριθμός)

Ο Αριθμός είναι ένας αριθμός ανάμεσα στο 1 και το 255 που αντιπροσωπεύει την τιμή του κώδικα για τον χαρακτήρα.

### Παράδειγμα

Η συνάρτηση =CHAR(100) επιστρέφει ως αποτέλεσμα τον χαρακτήρα d.

="abc" & CHAR(10) & "def" εισάγει ένα χαρακτήρα νέας γραμμής στο αλφαριθμητικό.

## CLEAN

Αφαιρούνται όλοι οι μη εκτυπώσιμοι χαρακτήρες από το αλφαριθμητικό.

### Σύνταξη

CLEAN("Κείμενο")

Το Κείμενο αναφέρεται στο κείμενο από το οποίο θα αφαιρεθούν όλοι οι μη εκτυπώσιμοι χαρακτήρες.

## CODE

Επιστρέφει έναν αριθμητικό κωδικό για τον πρώτο χαρακτήρα ενός αλφαριθμητικού κειμένου.

### Σύνταξη

CODE("Κείμενο")

Το Κείμενο αναφέρεται στο κείμενο για τον πρώτο χαρακτήρα του οποίου θα βρεθεί ένας αριθμητικός κωδικός.

Κωδικοποιήσεις μεγαλύτερες από 127 μπορεί να εξαρτώνται από τη χαρτογράφηση χαρακτήρων του συστήματος σας (για παράδειγμα οι iso-8859-1, iso-8859-2, Windows-1252, Windows-1250), και μπορούν να είναι κινητές.

### Παράδειγμα

Η συνάρτηση =CODE("Hieronymus") επιστρέφει ως αποτέλεσμα 72, ενώ η συνάρτηση =CODE("hieroglyphic") επιστρέφει 104.

Ο κωδικός που χρησιμοποιείται εδώ δεν αναφέρεται σε ASCII, αλλά στον πίνακα κωδικών που φορτώθηκε πρόσφατα.

## CONCATENATE

Συνδυάζει διάφορα αλφαριθμητικά κειμένου σε ένα αλφαριθμητικό.

### Σύνταξη

CONCATENATE("Κείμενο1", ... "Κείμενο30")

Τα Κείμενο1, Κείμενο2, ... αντιπροσωπεύουν μέχρι 30 αλφαριθμητικά κειμένου που πρόκειται να συνδυαστούν σε ένα αλφαριθμητικό.

### Παράδειγμα

Η συνάρτηση =CONCATENATE("Καλή σας ";"ημέρα ";"κυρία. ";"Doe") επιστρέφει: Καλή σας ημέρα κυρία Doe.

## DECIMAL

Μετατρέπει κείμενο με χαρακτήρες από ένα αριθμητικό σύστημα σε ένα θετικό ακέραιο αριθμό της βάσης του συστήματος που δόθηκε. Η βάση του συστήματος πρέπει να έχει εύρος από 2 ως 36. Τα κενά και οι στηλοθέτες παραβλέπονται. Το πεδίο Κείμενο δεν κάνει διάκριση πεζών και κεφαλαίων.

Εάν η βάση του συστήματος είναι 16, ένα αρχικό x ή X ή 0x ή 0X και ένα προσαρτημένο γράμμα h ή H αγνοούνται. Εάν η βάση του συστήματος είναι 2, ένα προσαρτημένο b ή B αγνοείται. Οι άλλοι χαρακτήρες που δεν ανήκουν στο σύστημα αριθμών προκαλούν σφάλμα.

### Σύνταξη

DECIMAL("Κείμενο". Radix)

Το Κείμενο είναι το κείμενο που θα μετατραπεί. Για να διακρίνετε τη διαφορά, για παράδειγμα, ανάμεσα σε έναν δεκαεξαδικό αριθμό, όπως το A1 και την παραπομπή στο κελί A1, πρέπει να τοποθετήσετε τον αριθμό σε εισαγωγικά, π.χ. "A1" ή "FACE".

Το Radix υποδεικνύει τη βάση του αριθμητικού συστήματος. Μπορεί να είναι οποιοσδήποτε θετικός ακέραιος μεταξύ 2 και 36.

### Παράδειγμα

Η συνάρτηση =DECIMAL("17";10) επιστρέφει ως αποτέλεσμα 17.

Η συνάρτηση =DECIMAL("FACE";16) επιστρέφει ως αποτέλεσμα 64206.

Η συνάρτηση =DECIMAL("0101";2) επιστρέφει ως αποτέλεσμα το 5.

## DOLLAR

Μετατρέπει έναν αριθμό σε ένα ποσό νομισματικής μορφής, στρογγυλοποιημένο σε ένα δεκαδικό ψηφίο. Στο πεδίο Τιμή εισάγετε τον αριθμό που θα μετατραπεί σε νόμισμα. Προαιρετικά, μπορείτε να εισάγετε τον αριθμό των δεκαδικών ψηφίων στο πεδίο Δεκαδικά. Εάν δεν καθοριστεί κάποια τιμή, όλοι οι αριθμοί σε νομισματική μορφή θα εμφανιστούν με δύο δεκαδικά ψηφία.

Καθορίσατε τη μορφή νομίσματος στις ρυθμίσεις του συστήματός σας.

### Σύνταξη

DOLLAR(Τιμή, Δεκαδικά)

Η Τιμή είναι ένας αριθμός, μια παραπομπή σε κελί που περιέχει αριθμό, ή ένας τύπος που επιστρέφει έναν αριθμό.

Τα Δεκαδικά είναι ο προαιρετικός αριθμός των δεκαδικών ψηφίων.

### Παράδειγμα

Η συνάρτηση =DOLLAR(255) επιστρέφει το αποτέλεσμα $255.00.

Η συνάρτηση =DOLLAR(367.456;2) επιστρέφει το αποτέλεσμα $367.46. Χρησιμοποιήστε τον τύπο υποδιαστολής που αντιστοιχεί στις δικής σας τρέχουσα τοπική ρύθμιση.

## EXACT

Συγκρίνει δύο αλφαριθμητικά κειμένου και επιστρέφει TRUE αν αυτά είναι παρόμοια. Η συνάρτηση αυτή κάνει διάκριση πεζών και κεφαλαίων.

### Σύνταξη

EXACT("Κείμενο1", "Κείμενο2")

Το Κείμενο1 αναφέρεται στο πρώτο κείμενο της σύγκρισης.

Το Κείμενο2 είναι το δεύτερο κείμενο της σύγκρισης.

### Παράδειγμα

=EXACT("microsystems";"Microsystems") επιστρέφει FALSE.

## FIND

Επιστρέφει τη θέση μιας συμβολοσειράς κειμένου μέσα σε μια άλλη συμβολοσειρά. Μπορείτε επίσης να καθορίσετε από πού θα ξεκινήσει η αναζήτηση. Ο όρος αναζήτησης μπορεί να να είναι αριθμός ή οποιοδήποτε συμβολοσειρά χαρακτήρων. Η αναζήτηση κάνει διάκριση πεζών και κεφαλαίων.

### Σύνταξη

FIND("Κείμενο-αναζήτησης", "Κείμενο". Θέση)

Το Κείμενο-αναζήτησης αναφέρεται στο κείμενο που θα εντοπιστεί.

Το Κείμενο είναι το κείμενο όπου πραγματοποιείται η αναζήτηση.

Η Θέση (προαιρετικό) είναι η θέση μέσα στο κείμενο από την οποία ξεκινά η αναζήτηση.

### Παράδειγμα

Η συνάρτηση =FIND(76;998877665544) επιστρέφει ως αποτέλεσμα το 6.

## FIXED

Επιστρέφει έναν αριθμό ως κείμενο με καθορισμένο αριθμό δεκαδικών ψηφίων και προαιρετικά με διαχωριστικά χιλιάδων.

### Σύνταξη

FIXED(Αριθμός, Δεκαδικά, Χωρίς-διαχωριστικά-χιλιάδων)

Ο Αριθμός αναφέρεται στον αριθμό που θα μορφοποιηθεί.

Τα Δεκαδικά αναφέρονται στο πλήθος των δεκαδικών ψηφίων που θα εμφανίζονται.

Η παράμετρος Χωρίς-διαχωριστικά-χιλιάδων (προαιρετικό) καθορίζει εάν θα χρησιμοποιηθεί το διαχωριστικό χιλιάδων. Εάν αυτή η παράμετρος είναι ένας αριθμός διάφορος του 0, το διαχωριστικό χιλιάδων δεν χρησιμοποιείται. Αν η παράμετρος ισούται με 0 ή εάν δεν καθοριστεί, εμφανίζονται τα διαχωριστικά χιλιάδων από την τρέχουσα τοπική ρύθμιση.

### Παράδειγμα

Το =FIXED(1234567.89;3) επιστρέφει 1,234,567.890 ως κείμενο.

Το =FIXED(1234567.89;3;1) επιστρέφει 1234567,890 ως κείμενο.

## JIS

Η συνάρτηση JIS μετατρέπει μισού πλάτους χαρακτήρες ASCII και katakana σε πλήρους πλάτους. Επιστρέφει κείμενο.

Δείτε https://wiki.documentfoundation.org/Calc/Features/JIS_and_ASC_functions για πίνακα μετατροπής.

### Σύνταξη

JIS("Κείμενο")

Το Κείμενο είναι το κείμενο που περιέχει τους χαρακτήρες που θα μετατραπούν.

Δείτε επίσης τη συνάρτηση ASC.

## LEFT

Επιστρέφει τον πρώτο χαρακτήρα ή χαρακτήρες του κειμένου.

### Σύνταξη

LEFT("Κείμενο"; Αριθμός)

Το Κείμενο είναι το κείμενο όπου οι αρχικές μερικές λέξεις πρόκειται να καθοριστούν.

Ο Αριθμός (προαιρετικό) καθορίζει τον αριθμό των χαρακτήρων για την αρχή του κειμένου. Εάν δεν έχει καθοριστεί αυτή η παράμετρος, επιστρέφεται ένας χαρακτήρας.

### Παράδειγμα

Η =LEFT("output";3) επιστρέφει “έξω”.

## LEFTB

Επιστρέφει τους πρώτους χαρακτήρες ενός κειμένου DBCS .

### Σύνταξη

LEFTB("Κείμενο"; Αριθμός_ψηφιολέξεων)

Το Κείμενο είναι το κείμενο όπου οι αρχικές μερικές λέξεις πρόκειται να καθοριστούν.

Ο Αριθμός_ψηφιολέξεων (προαιρετικό) καθορίζει τον αριθμό των χαρακτήρων που θέλετε να εξάγει το LEFTB, με βάση τις ψηφιολέξεις. Εάν δεν έχει καθοριστεί αυτή η παράμετρος, επιστρέφεται ένας χαρακτήρας.

### Παράδειγμα

Το LEFTB("中国";1) επιστρέφει " " (1 ψηφιολέξη είναι μόνο μισός χαρακτήρας DBCS και ένας χαρακτήρας διαστήματος επιστρέφεται αντί για αυτόν).

Το LEFTB("中国";2) επιστρέφει "中" (2 ψηφιολέξεις συνιστούν έναν πλήρη χαρακτήρα DBCS).

Το LEFTB("中国";3) επιστρέφει "中 " (3 ψηφιολέξεις συνιστούν ενάμιση χαρακτήρα DBCS· ο τελευταίος επιστρεφόμενος χαρακτήρας είναι συνεπώς ένας χαρακτήρας διαστήματος).

Το LEFTB("中国";4) επιστρέφει "中国" (4 ψηφιολέξεις συνιστούν δύο πλήρεις χαρακτήρες DBCS).

Το LEFTB("office";3) επιστρέφει "off" (3 χαρακτήρες μη DBCS, που καθένας τους αποτελείται από 1 ψηφιολέξη).

## LEN

Επιστρέφει το μήκος ενός αλφαριθμητικού, συμπεριλαμβανόμενων των διαστημάτων.

### Σύνταξη

LEN("Κείμενο")

Το Κείμενο είναι το κείμενο του οποίου το μήκος θα καθοριστεί.

### Παράδειγμα

Η συνάρτηση =LEN("Good Afternoon") επιστρέφει ως αποτέλεσμα 14.

Το =LEN(12345.67) επιστρέφει 8.

## LENB

Για σύνολα γλωσσών χαρακτήρων διπλών ψηφιολέξεων (DBCS), επιστρέφει τον αριθμό των ψηφιολέξεων (bytes) που χρησιμοποιούνται για να αναπαραστήσουν τους χαρακτήρες σε μια συμβολοσειρά κειμένου.

### Σύνταξη

LENB("Κείμενο")

Το Κείμενο είναι το κείμενο του οποίου το μήκος θα καθοριστεί.

### Παράδειγμα

Το LENB("中") επιστρέφει 2 (1 χαρακτήρα DBCS, που αποτελείται από 2 ψηφιολέξεις).

LENB("中国") επιστρέφει 4 (2 χαρακτήρες DBCS, που καθένας τους αποτελείται από 2 ψηφιολέξεις).

LENB("office") επιστρέφει 6 (6 χαρακτήρες μη DBCS, που καθένας τους αποτελείται από 1 ψηφιολέξη).

Το =LENB("Good Afternoon") επιστρέφει 14.

Το =LENB(12345.67) επιστρέφει 8.

## LOWER

Μετατρέπει όλα τα κεφαλαία γράμματα που βρίσκονται σε ένα αλφαριθμητικό κειμένου με πεζά.

### Σύνταξη

LOWER("Κείμενο")

Το Κείμενο αναφέρεται στο κείμενο που θα μετατραπεί.

### Παράδειγμα

Η συνάρτηση =LOWER("Sun") επιστρέφει ως αποτέλεσμα το sun.

## MID

Επιστρέφει ένα αλφαριθμητικό κειμένου ενός κειμένου. Οι παράμετροι καθορίζουν την αρχική θέση και τον αριθμό των χαρακτήρων.

### Σύνταξη

MID("Κείμενο", Αρχή, Αριθμός)

Το Κείμενο είναι το κείμενο που περιέχει τους χαρακτήρες που θα εξαχθούν.

Η Αρχή είναι η θέση του πρώτου χαρακτήρα στο κείμενο που θα εξαχθεί.

Ο Αριθμός καθορίζει τον αριθμό χαρακτήρων στο τμήμα του κειμένου.

### Παράδειγμα

=MID("office";2;2) επιστρέφει ff.

## MIDB

Επιστρέφει μια συμβολοσειρά κειμένου ενός κειμένου DBCS. Οι παράμετροι καθορίζουν την αρχική θέση και τον αριθμό των χαρακτήρων.

### Σύνταξη

MIDB("Κείμενο"; Αρχή; Αριθμός_ψηφιολέξεων)

Το Κείμενο είναι το κείμενο που περιέχει τους χαρακτήρες που θα εξαχθούν.

Η Αρχή είναι η θέση του πρώτου χαρακτήρα στο κείμενο που θα εξαχθεί.

Ο Αριθμός_ψηφιολέξεων καθορίζει τον αριθμό των χαρακτήρων MIDB που θα επιστραφούν από το κείμενο, σε ψηφιολέξεις.

### Παράδειγμα

Το MIDB("中国";1;0) επιστρέφει "" (0 ψηφιολέξεις είναι πάντα μια κενή συμβολοσειρά).

Το MIDB("中国";1;1) επιστρέφει " " (1 ψηφιολέξη είναι μόνο το ήμισυ ενός χαρακτήρα DBCS και συνεπώς το αποτέλεσμα είναι ένας χαρακτήρας διαστήματος).

Το MIDB("中国";1;2) επιστρέφει "中" (2 ψηφιολέξεις αποτελούν έναν πλήρη χαρακτήρα DBCS).

Το MIDB("中国";1;3) επιστρέφει "中 " (3 ψηφιολέξεις αποτελούν ενάμιση χαρακτήρα DBCS· η τελευταία ψηφιολέξη καταλήγει σε έναν χαρακτήρα διαστήματος).

Το MIDB("中国";1;4) επιστρέφει "中国" (4 ψηφιολέξεις αποτελούν δύο πλήρεις χαρακτήρες DBCS).

Το MIDB("中国";2;1) επιστρέφει " " (η θέση 2 της ψηφιολέξης δεν είναι στην αρχή ενός χαρακτήρα σε μια συμβολοσειρά DBCS· επιστρέφεται 1 χαρακτήρας διαστήματος).

Το MIDB("中国";2;2) επιστρέφει " " (η θέση 2 της ψηφιολέξης δείχνει στο τελευταίο μισό του πρώτου χαρακτήρα στη συμβολοσειρά DBCS· οι 2 ζητούμενες ψηφιολέξεις συνιστούν, συνεπώς, το τελευταίο μισό του πρώτου χαρακτήρα και το πρώτο μισό του δεύτερου χαρακτήρα στη συμβολοσειρά· 2 χαρακτήρες διαστήματος επιστρέφονται συνεπώς).

Το MIDB("中国";2;3) επιστρέφει " 国" (η θέση 2 της ψηφιολέξης δεν είναι στην αρχή ενός χαρακτήρα σε μια συμβολοσειρά DBCS· ένας χαρακτήρας διαστήματος επιστρέφεται για τη θέση 2 της ψηφιολέξης).

Το MIDB("中国";3;1) επιστρέφει " " (η θέση 3 της ψηφιολέξης είναι στην αρχή ενός χαρακτήρα σε μια συμβολοσειρά DBCS, αλλά 1 ψηφιολέξη είναι μόνο ένας μισός χαρακτήρας DBCS και ένας χαρακτήρας διαστήματος επιστρέφεται συνεπώς αντί για αυτόν).

Το MIDB("中国";3;2) επιστρέφει "国" (η θέση 3 της ψηφιολέξης είναι στην αρχή ενόα χαρακτήρα σε μια συμβολοσειρά DBCS και 2 ψηφιολέξεις συνιστούν έναν χαρακτήρα DBCS).

Το MIDB("office";2;3) επιστρέφει "ffi" (η θέση 2 της ψηφιολέξης είναι στην αρχή ενός χαρακτήρα συμβολοσειράς μη DBCS και 3 ψηφιολέξεις μιας συμβολοσειράς μη DBCS συνιστούν 3 χαρακτήρες).

## PROPER

Μετατρέπει σε κεφαλαίο το πρώτο γράμμα σε όλες τις λέξεις ενός αλφαριθμητικού κειμένου.

### Σύνταξη

ROPER("Κείμενο")

Το Κείμενο αναφέρεται στο κείμενο που θα μετατραπεί.

### Παράδειγμα

=PROPER("open office") επιστρέφει Open Office.

## REPLACE

Αντικαθιστά μέρος του αλφαριθμητικού κειμένου με ένα διαφορετικό αλφαριθμητικό κειμένου. Αυτή η συνάρτηση μπορεί να χρησιμοποιηθεί για την αντικατάσταση τόσο χαρακτήρων όσο και αριθμών (που μετατρέπονται αυτόματα σε κείμενο). Το αποτέλεσμα της συνάρτησης εμφανίζεται πάντα ως κείμενο. Εάν έχετε σκοπό να πραγματοποιήσετε και άλλους υπολογισμούς με έναν αριθμό που έχει αντικατασταθεί από κείμενο, θα πρέπει να το μετατρέψετε ξανά σε αριθμό, χρησιμοποιώντας τη συνάρτηση VALUE.

Οποιοδήποτε κείμενο που περιέχει αριθμούς πρέπει να τοποθετείται σε εισαγωγικά, εφόσον δεν θέλετε να μεταφράζεται ως αριθμός και αυτόματα να μετατρέπεται σε κείμενο.

### Σύνταξη

REPLACE("Κείμενο", Θέση, Μήκος, "Νέο-κείμενο")

Το Κείμενο αναφέρεται στο κείμενο τμήμα του οποίου θα αντικατασταθεί.

Η Θέση αναφέρεται στη θέση, μέσα στο κείμενο, από όπου θα ξεκινήσει η αντικατάσταση.

Το Μήκος είναι το πλήθος των χαρακτήρων στο Το Κείμενο που θ αντικατασταθεί.

Το Νέο-κείμενο αναφέρεται στο κείμενο που θα αντικαταστήσει την παράμετρο Το Κείμενο.

### Παράδειγμα

Η συνάρτηση =REPLACE("1234567";1;1;"444") επιστρέφει ως αποτέλεσμα "444234567". Ένας χαρακτήρας στη θέση 1 αντικαθίσταται από ολόκληρο το Νέο-κείμενο.

## REPT

Επαναλαμβάνει ένα αλφαριθμητικό χαρακτήρα από το δοθέντα αριθμό των αντιγράφων.

### Σύνταξη

REPT("Κείμενο", Αριθμός)

Το Κείμενο είναι το κείμενο που θα επαναληφθεί.

Ο Αριθμός είναι το πλήθος των επαναλήψεων.

Το αποτέλεσμα πρέπει να περιέχει μέγιστα 255 χαρακτήρες.

### Παράδειγμα

Το =REPT("Καλημέρα";2) Επιστρέφει ΚαλημέραΚαλημέρα.

## RIGHT

Επιστρέφει τον τελευταίο χαρακτήρα του κειμένου.

### Σύνταξη

RIGHT("Κείμενο", Αριθμός)

Το Κείμενο είναι το κείμενο του οποίου θα οριστεί το δεξιό τμήμα.

Ο Αριθμός (προαιρετική) είναι ο αριθμός των χαρακτήρων από το δεξιό τμήμα του κειμένου.

### Παράδειγμα

Το =RIGHT("Δύο";2) επιστρέφει ύο.

## RIGHTB

Επιστρέφει τον τελευταίο χαρακτήρα ή χαρακτήρες ενός κειμένου με σύνολα χαρακτήρων διπλών ψηφιολέξεων (DBCS).

### Σύνταξη

RIGHTB("Κείμενο"; Αριθμός_ψηφιολέξεων)

Το Κείμενο είναι το κείμενο του οποίου θα οριστεί το δεξιό τμήμα.

Αριθμός_ψηφιολέξεων (προαιρετικό) καθορίζει τον αριθμό των χαρακτήρων που θέλετε να εξάγει το RIGHTB, με βάση τις ψηφιολέξεις.

### Παράδειγμα

Το RIGHTB("中国";1) επιστρέφει " " (1 ψηφιολέξη είναι μόνο μισός χαρακτήρας DBCS και ένας χαρακτήρας διαστήματος επιστρέφεται αντί για αυτό).

RIGHTB("中国";2) επιστρέφει "国" (2 ψηφιολέξεις συνιστούν έναν πλήρη χαρακτήρα DBCS).

RIGHTB("中国";3) epistr;efei " 国" (3 ψηφιολέξεις συνιστούν μισό χαρακτήρα DBCS και έναν πλήρη χαρακτήρα DBCS· ένα διάστημα επιστρέφεται για το πρώτο μισό).

RIGHTB("中国";4) επιστρέφει "中国" (4 ψηφιολέξεις αποτελούν δύο πλήρεις χαρακτήρες DBCS).

RIGHTB("office";3) επιστρέφει "ice" (3 χαρακτήρες μη DBCS, που ο καθένας τους αποτελείται από 1 ψηφιολέξη).

## ROMAN

Μετατρέπει έναν αριθμό σε λατινικό. Η τιμή πρέπει να βρίσκεται ανάμεσα στο 0 και το 3999, οι καταστάσεις μπορούν να είναι ακέραιοι από το 0 ως το 4.

### Σύνταξη

ROMAN(Αριθμός, Κατάσταση)

Ο Αριθμός είναι ο αριθμός που θα μετατραπεί σε λατινικό αριθμό.

Η Λειτουργία (προαιρετικό) υποδηλώνει το βαθμό απλοποίησης. Όσο υψηλότερη είναι η τιμή, τόσο μεγαλύτερη είναι η απλοποίηση του λατινικού αριθμού.

### Παράδειγμα

Η συνάρτηση =ROMAN(999) επιστρέφει το αποτέλεσμα CMXCIX

Η συνάρτηση =ROMAN(999;0) επιστρέφει το αποτέλεσμα CMXCIX

Η συνάρτηση =ROMAN (999;1) επιστρέφει το αποτέλεσμα LMVLIV

Η συνάρτηση =ROMAN(999;2) επιστρέφει το αποτέλεσμα XMIX

Η συνάρτηση =ROMAN(999;3) επιστρέφει το αποτέλεσμα VMIV

Η συνάρτηση =ROMAN(999;4) επιστρέφει το αποτέλεσμα IM

## SEARCH

Επιστρέφει τη θέση του τμήματος του κειμένου σε συμβολοσειρά χαρακτήρα. Μπορείτε να ορίσετε την έναρξη της αναζήτησης ως επιλογή. Το κείμενο αναζήτησης μπορεί να είναι αριθμός ή οποιαδήποτε ακολουθία χαρακτήρων. Η αναζήτηση δεν διακρίνει μεταξύ κεφαλαίων και πεζών. Εάν το κείμενο δεν βρεθεί, εμφανίζεται error 519 (#VALUE).

Η αναζήτηση υποστηρίζει κανονικές εκφράσεις. Μπορείτε να εισάγετε "all.*", παραδείγματος χάρη, για να βρείτε την πρώτη τοποθεσία του "all" ακολουθούμενο από οποιουσδήποτε χαρακτήρες. Εάν θέλετε να αναζητήσετε κείμενο που είναι επίσης κανονική έκφραση, πρέπει να προηγηθεί σε κάθε χαρακτήρα ένας χαρακτήρας "\". Μπορείτε να αλλάξετε την αυτόματη αξιολόγηση της κανονικής έκφρασης ναι και όχι στο LibreOffice - Προτιμήσεις Εργαλεία - Επιλογές
- LibreOffice Calc - Υπολογισμός.

### Σύνταξη

SEARCH("Κείμενο-αναζήτησης", "Κείμενο", Θέση)

Το Κείμενο-αναζήτησης είναι το κείμενο που θα αναζητηθεί.

Το Κείμενο είναι το κείμενο από όπου θα ξεκινήσει η αναζήτηση.

Η Θέση (προαιρετικό) είναι η θέση μέσα στο κείμενο από την οποία ξεκινά η αναζήτηση.

### Παράδειγμα

Η συνάρτηση =SEARCH(54;998877665544) επιστρέφει το αποτέλεσμα 10.

## SUBSTITUTE

Αντικαθιστά το παλιό κείμενο με το νέο κείμενο σε ένα αλφαριθμητικό.

### Σύνταξη

SUBSTITUTE("Κείμενο", "Κείμενο-αναζήτησης", "Νέο-κείμενο", Εμφάνιση)

Το Κείμενο είναι το κείμενο του οποίου τα τμήματα θα ανταλλαγούν.

Το Κείμενο-αναζήτησης είναι το τμήμα κειμένου που θα αντικατασταθεί (έναν αριθμό περιπτώσεων).

Το Νέο-κείμενο είναι το κείμενο το οποίο θα αντικαταστήσει το παλιό τμήμα του κειμένου.

Το Εμφάνιση (προαιρετικό) υποδηλώνει ποια εμφάνιση του κειμένου αναζήτησης θα αντικατασταθεί. Αν αυτή η παράμετρος λείπει το κείμενο αναζήτησης αντικαθίσταται.

### Παράδειγμα

Η συνάρτηση =SUBSTITUTE("123123123";"3";"abc") επιστρέφει ως αποτέλεσμα 12abc12abc12abc.

Η συνάρτηση =SUBSTITUTE("123123123";"3";"abc";2) επιστρέφει ως αποτέλεσμα 12312abc123.

## TEXT

Μετατρέπει έναν αριθμό σε κείμενο σύμφωνα με τη δοθείσα μορφοποίηση.

### Σύνταξη

TEXT(Αριθμός, Μορφή)

Ο Αριθμός είναι η αριθμητική τιμή που θα μετατραπεί.

Η Μορφή είναι το κείμενο που καθορίζει τη μορφοποίηση. Χρησιμοποιήστε δεκαδικά ψηφία και διαχωριστικά χιλιάδων σύμφωνα με τον ορισμό της γλώσσας στη μορφοποίηση του κελιού.

### Παράδειγμα

Το =TEXT(12.34567;"###.##") επιστρέφει το κείμενο 12.35

Το =TEXT(12.34567;"000.00") επιστρέφει το κείμενο 012.35

Δείτε επίσης Κωδικοί μορφής αριθμού: προσαρμοσμένοι κωδικοί μορφής ορισμένοι από τον χρήστη.

## TRIM

Αφαιρεί διαστήματα από ένα αλφαριθμητικό, αφήνοντας ένα μόνο διάστημα μεταξύ των λέξεων.

### Σύνταξη

TRIM("Κείμενο")

Το κείμενο αναφέρεται στο κείμενο στο οποίο τα κενά πρόκειται να αφαιρεθούν.

### Παράδειγμα

Το =TRIM(" hello world ") επιστρέφει hello world χωρίς διαστήματα αρχής και τέλους και με μονό διάστημα μεταξύ των λέξεων.

## UNICHAR

Μετατρέπει έναν αριθμό κώδικα σε χαρακτήρα Unicode ή γράμμα.

### Σύνταξη

UNICHAR(αριθμός)

### Παράδειγμα

=UNICHAR(169) επιστρέφει τον χαρακτήρα Copyright ©.

Δείτε επίσης τη συνάρτηση UNICODE().

## UNICODE

Επιστρέφει έναν αριθμητικό κωδικό για τον πρώτο χαρακτήρα UNICODE.

### Σύνταξη

UNICODE("Κείμενο")

### Παράδειγμα

=UNICODE("©") επιστρέφει τον αριθμό Unicode 169 για τον χαρακτήρα Copyright.

Δείτε επίσης τη συνάρτηση UNICHAR().

## UPPER

Μετατρέπει τα γράμματα του αλφαριθμητικού που έχει καθοριστεί στο πεδίο κείμενο σε κεφαλαία.

### Σύνταξη

UPPER("Κείμενο")

Το Κείμενο αναφέρεται στα πεζά γράμματα που επιθυμείτε να μετατραπούν σε κεφαλαία.

### Παράδειγμα

Η συνάρτηση =UPPER("Good Morning") επιστρέφει ως αποτέλεσμα GOOD MORNING.

## VALUE

Μετατρέπει ένα αλφαριθμητικό κειμένου σε έναν αριθμό.

### Σύνταξη

VALUE("Κείμενο")

Το Κείμενο είναι το κείμενο που θα μετατραπεί σε αριθμό.

### Παράδειγμα

Η συνάρτηση =VALUE("4321") επιστρέφιε ως αποτέλεσμα 4321.

## Τ

Αυτή η συνάρτηση επιστρέφει το κείμενο του προορισμού, ή ένα κενό αλφαριθμητικό κειμένου αν ο προορισμός δεν είναι κείμενο.

### Σύνταξη

T(Τιμή)

Αν η Τιμή είναι κείμενο ή αναφορά σε κείμενο, η Τ επιστρέφει αυτό το κείμενο, αλλιώς επιστρέφει ένα κενό αλφαριθμητικό κειμένου.

### Παράδειγμα

Το =T(12345) επιστρέφει ένα κενό.

Το =T("12345") επιστρέφει το 12345.

Σχετικά θέματα

Συναρτήσεις ανά κατηγορία