Άρθρωμα
Περιεχόμενα
Δείκτης 🔎︎

# Γενικά

Αυτή η καρτέλα Γενικά σας επιτρέπει να ορίσετε τις γενικές ιδιότητες ενός στοιχείου ελέγχου φόρμας. Αυτές οι ιδιότητες διαφέρουν, ανάλογα με τον τύπο στοιχείου ελέγχου. Δεν είναι διαθέσιμες όλες οι παρακάτω ιδιότητες για κάθε στοιχείο ελέγχου.

Για να έχετε πρόσβαση σε αυτήν τη λειτουργία...

Ανοίξτε το μενού περιβάλλοντος ενός επιλεγμένου στοιχείου φόρμας - επιλέξτε την καρτέλα Στοιχείο ελέγχου - Γενικά.

Ανοίξτε τη γραμμή εργαλείων Στοιχεία ελέγχου φόρμας ή τη γραμμή εργαλείων Σχεδίαση φόρμας, πατήστε στο εικονίδιο Στοιχείο ελέγχου - στην καρτέλα Γενικά.

Εάν εξάγετε το τωρινό έγγραφο φόρμας σε μορφή HTML, εξάγονται οι προεπιλεγμένες τιμές των στοιχείων ελέγχου, όχι οι πρόσφατες τιμές. Οι προεπιλεγμένες τιμές καθορίζονται - ανάλογα με τον τύπο του στοιχείου ελέγχου - από τις ιδιότητες Default value (προεπιλεγμένη τιμή)(π.χ., σε πεδία κειμένου), την Default status (προεπιλεγμένη κατάσταση) (για πλαίσια ελέγχου πεδία επιλογών) και την Default selection (επιλογή προεπιλογής) (για πλαίσια καταλόγου).

## URL

Εισάγετε τη διεύθυνση URL για ένα τύπο πλήκτρου Άνοιγμα εγγράφου ή ιστοσελίδας στο πλαίσιο URL. Η διεύθυνση ανοίγει όταν πατάτε το πλήκτρο.

Αν μετακινήσετε το ποντίκι πάνω από το πεδίο επιλογής σε κατάσταση λειτουργίας χρήστη, το URL εμφανίζεται ως εκτεταμένη συμβουλή, με την προϋπόθεση ότι δεν έχει εισαχθεί κανένα άλλο κείμενο Βοήθειας.

## URL βοήθειας

Ορίζει ετικέτα δέσμης σε ορθογραφία URL που αναφέρεται σε έγγραφο βοήθειας και η οποία μπορεί να εμφανιστεί με τη βοήθεια του πεδίου ελέγχου. Η βοήθεια για τη βοήθεια πεδίου ελέγχου μπορεί να ανοιχτεί εάν η εστία τοποθετηθεί στο πεδίο ελέγχου και ο χρήστης πατήσει F1.

## Έλεγχος μορφής

Μπορείτε να ελέγξετε τη μορφή μέσω πεδίων ελέγχου τα οποία δέχονται μορφοποιημένα περιεχόμενα (ημερομηνία, χρόνο, κλπ.). Εάν η αυστηρή λειτουργία μορφής είναι ενεργοποιημένη (Ναι), μόνο οι επιτρεπτοί χαρακτήρες γίνονται δεκτοί. Παραδείγματος χάρη, σε ένα πεδίο ημερομηνίας, μόνο οι αριθμοί και οι οριοθέτες ημερομηνιών θα γίνονται δεκτοί. Όλες οι αλφαβητικές καταχωρήσεις που πληκτρολογήθηκαν από το πληκτρολόγιό σας παραβλέπονται.

## Όνομα

Κάθε πεδίο ελέγχου και κάθε φόρμα έχει μια ιδιότητα "Όνομα" μέσω της οποίας μπορεί να αναγνωρίζεται. Το όνομα θα εμφανίζεται στην Πλοηγητής φόρμας και, χρησιμοποιώντας το όνομα, το πεδίο ελέγχου μπορεί να αναφέρεται από μία μακροεντολή. Οι προεπιλεγμένες ρυθμίσεις ήδη προσδιορίζουν ένα όνομα το οποίο είναι κατασκευασμένο χρησιμοποιώντας την ετικέτα και τον αριθμό του πεδίου.

Αν εργάζεστε με μακροεντολές, βεβαιωθείτε ότι τα ονόματα των πεδίων ελέγχου είναι μοναδικά.

Το όνομα χρησιμοποιείται επίσης για ομαδοποίηση διαφορετικών στοιχείων ελέγχου τα οποία ανήκουν μαζί λειτουργικά, όπως τα ραδιοπλήκτρα. Για να το κάνετε αυτό, δώστε το ίδιο όνομα σε όλα τα μέλη της ομάδας: στοιχεία ελέγχου με ταυτόσημα ονόματα φτιάχνουν μια ομάδα. Ομαδοποιημένα στοιχεία ελέγχου ελέγχου μπορούν να αναπαρασταθούν οπτικά χρησιμοποιώντας ένα Πλαίσιο ομάδας.

## Ύψος

Καθορίζει το ύψος του στοιχείου ελέγχου.

## Ύψος γραμμής

Στα στοιχεία ελέγχου πίνακα, εισάγετε τιμή για το ύψος της γραμμής. Εάν θέλετε, μπορείτε να εισάγετε τιμή ακολουθούμενη από έγκυρη μονάδα μέτρησης, π.χ., 2 cm.

## Αγκύρωση

Καθορίζει την θέση αγκύρωσης του στοιχείου ελέγχου.

## Απόκρυψη επιλογής

Καθορίζει εάν η επιλογή κειμένου σε ένα στοιχείο ελέγχου παραμένει επιλεγμένη όταν η εστίαση δεν βρίσκεται πλέον στο στοιχείο ελέγχου. Εάν ρυθμίσετε την Απόκρυψη επιλογής σε "Όχι", το επιλεγμένο κείμενο παραμένει επιλεγμένο όταν η εστίαση δεν βρίσκεται πλέον στο στοιχείο ελέγχου που εμπεριέχει το κείμενο.

## Αριθμός γραμμών

Για σύνθετα πλαίσια με την ιδιότητα "πτυσσόμενο", μπορείτε να ορίσετε πόσες γραμμές θα εμφανίζονται στον πτυσσόμενο κατάλογο. Τα πεδία ελέγχου που δεν έχουν αυτή την επιλογή Dropdown (πτυσσόμενος), η εμφάνιση της γραμμής θα ορίζεται από το μέγεθος του πεδίου ελέγχου και της γραμματοσειράς.

## Αυτόματο γέμισμα

Η λειτουργία αυτόματη συμπλήρωση εμφανίζει έναν κατάλογο προηγούμενων καταχωρίσεων αφού ξεκινήσετε να πληκτρολογείτε μια καταχώριση.

## Γραμμή κύλισης

Προσθέτει το είδος γραμμής κύλισης που ορίσατε σε ένα πλαίσιο κειμένου.

## Γραμμή περιήγησης

Προσδιορίζει το εάν θα φαίνεται η γραμμή πλοήγησης στο κάτω όριο των στοιχείων ελέγχου πίνακα.

## Γραμματοσειρά

Για πεδία ελέγχου που έχουν ορατό κείμενο ή τίτλους, επιλέξτε την γραμματοσειρά προβολής που επιθυμείτε να χρησιμοποιήσετε. Για να ανοίξετε το διάλογο Γραμματοσειρά, κάντε κλικ στο πεδίο επιλογής .... Η επιλεγμένη γραμματοσειρά χρησιμοποιείται στα ονόματα των πεδίων ελέγχου και στην εμφάνιση δεδομένων σε πεδία ελέγχου πίνακα.

## Γραφικά

Ένα πλήκτρο εικόνας έχει την ιδιότητα "Graphics (Γραφικά)". Η ιδιότητα "Graphics (Γραφικά)" προσδιορίζει τη διαδρομή του γραφικού και το όνομα αρχείου που θέλετε να εμφανίζεται στο πλήκτρο. Εάν επιλέξετε το αρχείο γραφικού με το πλήκτρο ..., η διαδρομή και το όνομα αρχείου θα συμπεριληφθούν αυτόματα στο πλαίσιο κειμένου.

## Δεκαδική ακρίβεια

Με αριθμητικά και χρηματικά πεδία μπορείτε να προσδιορίσετε τον αριθμό των ψηφίων που φαίνονται στα δεξιά της δεκαδικής υποδιαστολής.

## Διάστημα τιμής

Μπορείτε να προκαθορίσετε τις τιμές των διαστημάτων για τα κουμπία περιστροφής αριθμητικών και νομισματικών πεδίων. Χρησιμοποιήστε τα κουμπιά βέλους του πλαισίου περιστροφής, για να αυξήσετε ή να μειώσετε την τιμή.

## Διαχωριστικό χιλιάδων

Στα αριθμητικά πεδία και τα πεδία νομισμάτων, έχετε τη δυνατότητα να καθορίσετε αν πρέπει να χρησιμοποιηθεί διαχωριστικό χιλιάδων ή όχι.

## Δυνατότητα ανοίγματος

Ένα πεδίο ελέγχου με την ιδιότητα του πτυσσόμενου έχει ένα επιπρόσθετο πλήκτρο βέλους, το οποίο ανοίγει τον κατάλογο των υπαρχουσών καταχωρήσεων φόρμας, ανά πάτημα ποντικιού. Στο Αριθμός γραμμών, μπορείτε να προσδιορίσετε πόσες γραμμές (ή σειρές) θα επιτρέπεται να εμφανίζονται στην πτυσσόμενη κατάσταση. Τα πεδία συνδυασμού μπορούν να διαθέτουν την ιδιότητα του πτυσσόμενου.

Τα πεδία συνδυασμού που έχουν εισαχθεί ως στήλες σε ένα πεδίο ελέγχου πίνακα είναι πάντοτε αναπτυσσόμενα, από προεπιλογή.

## Εγγραφές λιστών

Σημειώσετε τις συμβουλές που αναφέρονται στα στοιχεία ελέγχου πληκτρολογίου.

Η προκαθορισμένη εγγραφή λίστας προεπιλογής εισάγεται στο πλαίσιο Επιλογή προεπιλογής συνδυασμού.

Σημειώστε ότι οι εγγραφές λιστών που καταχωρούνται εδώ ενσωματώνονται μόνο στη φόρμα αν, στη καρτέλα Δεδομένα στη Λίστα είδους επαφών, η επιλογή "Τιμή λίστας" είναι επιλεγμένη.

Αν δεν θέλετε οι εγγραφές λιστών να γράφονται στη βάση δεδομένων ή να μεταδοθούν στον παραλήπτη της φόρμας διαδικτύου, παρά μόνο προσδιορισμένες τιμές οι οποίες δεν είναι ορατές στη φόρμα, μπορείτε να προσδιορίσετε τις εγγραφές λιστών σε μία λίστα τιμών. Η λίστα τιμών είναι καθορισμένη στη καρτέλα Δεδομένα. Στο Είδος του περιεχόμενου λίστας, επιλέξτε την επιλογή "Τιμή λίστας". Μετά εισάγετε τις τιμές στο Περιεχόμενο λίστας που είναι να εκχωρηθούν στις αντίστοιχες ορατές εγγραφές λιστών της φόρμας. Για τη σωστή εκχώρηση, έχει σημασία η σειρά στην τιμή λίστας.

Για έγγραφα HTML, μια εγγραφή λίστας που εισάγεται στην καρτέλα Γενικά ανταποκρίνεται στην HTML ετικέτα <OPTION>, μία εισαγωγή της τιμής λίστας που εισάγεται στην καρτέλα Δεδομένα στο Περιεχόμενο λίστας ανταποκρίνεται στην ετικέτα <OPTION VALUE=...>.

## Εκτυπώσιμο

Καθορίζει αν επιθυμείτε να εμφανίζεται το πεδίο ελέγχου στην εκτύπωση του εγγράφου.

## Ελάχ. ημερομηνία

Καθορίζει τη χρονικά παλαιότερη ημερομηνία που μπορεί να εισάγει ο χρήστης.

## Ελάχ. ώρα

Προσδιορίζει την ελάχιστη τιμή που μπορεί να δώσει ένας χρήστης.

## Ελάχιστη τιμή

Για αριθμητικά και νομισματικά πεδία μπορείτε να προσδιορίσετε μια ελάχιστη τιμή ώστε να αποτρέψετε το χρήστη από το να δώσει μια μικρότερη τιμή.

## Ελάχιστη τιμή κύλισης.

Καθορίστε την ελάχιστη τιμή για το πεδίο ελέγχου μιας γραμμής κύλισης.

## Ενέργεια

Μπορείτε να χρησιμοποιήσετε τις ενέργειες περιήγησης για να σχεδιάσετε τα δικά σας πλήκτρα πλοήγησης στις βάσεις δεδομένων.

Ο ακόλουθος πίνακας περιγράφει τις ενέργειες τις οποίες μπορείτε να ορίσετε σε ένα πλήκτρο:

Ενέργεια | Περιγραφή
Κανένα | Δεν εκτελείται κάποια ενέργεια.
Υποβολή φόρμας | Στέλνει τα δεδομένα που έχουν εισαχθεί σε άλλα πεδία ελέγχου της τρέχουσας φόρμας στη διεύθυνση που έχει οριστεί στο Ιδιότητες φόρμας στο URL. Εισάγετε το URL στο πεδίο κειμένου δεδομένων "URL" της φόρμας όταν εξάγετε ένα αρχείο PDF.
Επαναφορά στοιχείων φόρμας | Επαναφέρει τις ρυθμίσεις σε άλλα πεδία ελέγχου στις προκαθορισμένες προεπιλογές: Default Status (προεπιλεγμένη κατάσταση), Default Selection (επιλογή προεπιλογής) , Default Value (προεπιλεγμένη τιμή).
Άνοιγμα εγγράφου / ιστοσελίδας | Ανοίξτε το URL το οποίο αναφέρεται στο μενού URL. Μπορείτε να χρησιμοποιήσετε το μενού Πλαίσιο για να ορίσετε το πλαίσιο προορισμού.
Πρώτη εγγραφή | Μετακινεί τη τρέχουσα φόρμα στην πρώτη εγγραφή.
Προηγούμενη έγγραφή | Μετακινεί τη τρέχουσα φόρμα στην προηγούμενη εγγραφή.
Επόμενη εγγραφή | Μετακινεί τη τρέχουσα φόρμα στην επόμενη εγγραφή.
Τελευταία εγγραφή | Μετακινεί τη τρέχουσα φόρμα στη τελευταία εγγραφή.
Αποθήκευση εγγραφής | Αποθηκεύει την τρέχουσα εγγραφή, αν θεωρηθεί απαραίτητο.
Αναίρεση εισαγωγής δεδομένων | Καταργεί τις αλλαγές στην τρέχουσα εγγραφή.
Δημιουργία εγγραφής | Μετακινεί την τρέχουσα φόρμα στη γραμμή εισαγωγής.
Διαγραφή εγγραφής | Διαγράφει την τρέχουσα εγγραφή.
Ενημέρωση φόρμας | Επαναφορτώνει την πιο πρόσφατα αποθηκευμένη έκδοση της τρέχουσας φόρμας.

## Ενέργεια σε μία εγγραφή

Καθορίζει εάν θα εμφανίζονται ή θα αποκρύπτονται στοιχεία ενέργειας σε ένα επιλεγμένο στοιχείο ελέγχου γραμμής πλοήγησης. Στοιχεία ενέργειας είναι τα ακόλουθα: Αποθήκευση εγγραφής, Αναίρεση, Νέα εγγραφή, Διαγραφή εγγραφής, Ανανέωση.

## Εναλλαγή

Προσδιορίζει εάν ένα πλήκτρο πίεσης συμπεριφέρεται ως πλήκτρο εναλλαγής. Εάν ορίσετε την εναλλαγή σε "Ναι", μπορείτε να αλλάζετε μεταξύ των καταστάσεων των στοιχείων ελέγχου "επιλεγμένο" και "μη επιλεγμένο" όταν πατάτε ή πιέζετε το πλήκτρο διάστημα όσο το στοιχείο ελέγχου έχει την εστίαση. Ένα πλήκτρο στην κατάσταση "επιλεγμένο" εμφανίζει "πιεσμένο".

## Ενεργοποιημένη

Εάν κάποιο στοιχείο ελέγχου έχει την ιδιότητα "Ενεργοποιημένη" (ναι), ο χρήστης της φόρμας θα έχει τη δυνατότητα να χρησιμοποιήσει το πεδίο ελέγχου. Εάν η ιδιότητα είναι απενεργοποιημένη, δε θα ενεργοποιηθεί (όχι) και θα εμφανιστεί με γκρίζο χρώμα.

## Επανάληψη

Καθορίζει αν η ενέργεια ενός πεδίου ελέγχου, όπως ενός κουμπιού περιστροφής επαναλαμβάνεται όταν κάνετε κλικ πάνω στο πεδίο ελέγχου και κρατάτε πατημένο το κουμπί του ποντικιού.

## Επιλογή προεπιλογής

Ορίζει η καταχώριση πλαισίου καταλόγου να σημειώνεται ως προεπιλεγμένη καταχώριση.

Για πλήκτρο τύπου επαναφοράς, η καταχώριση προεπιλεγμένης επιλογής καθορίζει την κατάσταση του πλαισίου καταλόγου, εάν το πλήκτρο επαναφοράς είναι ενεργοποιημένο από τον χρήστη.

Για ένα πλαίσιο καταλόγου το οποίο περιέχει έναν κατάλογο τιμών, μπορείτε να πατήσετε το πλήκτρο ... για να ανοίξετε τον διάλογο προεπιλεγμένη επιλογή.

Στο παράθυρο διαλόγου Προεπιλεγμένη επιλογή, επιλέξτε τις καταχωρήσεις οι οποίες θέλετε να φαίνονται ως επιλεγμένες όταν ανοίγετε τη φόρμα η οποία περιέχει το πεδίο λίστας.

## ΘέσηΥ

Καθορίζει την θέση Χ του στοιχείου ελέγχου σε σχέση με την αγκύρωση.

## ΘέσηΧ

Καθορίζει την θέση Χ του στοιχείου ελέγχου σε σχέση με την αγκύρωση.

## Καθυστέρηση

Καθορίζει την καθυστέρηση ανάμεσα σε επαναλαμβανόμενα γεγονότα σε χιλιοστά του δευτερολέπτου. Ένα επαναλαμβανόμενο γεγονός συμβαίνει όταν πατάτε ένα πλήκτρο βέλους ή το παρασκήνιο μιας γραμμής κύλισης, ή σε ένα από τα πλήκτρα πλοήγησης εγγραφής μιας γραμμής πλοήγησης και εξακολουθείτε να πατάτε το πλήκτρο του ποντίκι για κάποιο χρόνο. Μπορείτε να εισάγετε μια τιμή μαζί με μια έγκυρη μονάδα χρόνου, π.χ., 2 s ή 500 ms.

## Κείμενο βοήθειας

Σας παρέχει τη δυνατότητα να εισάγετε ένα κείμενο βοήθειας το οποίο θα εμφανιστεί ως συμβουλή στο πεδίο ελέγχου. Η συμβουλή δείχνει το κείμενο σε κατάσταση χρήστη όταν το ποντίκι μετακινηθεί πάνω στο πεδίο ελέγχου.

Για τα πλήκτρα τύπου URL, το κείμενο βοήθειας εμφανίζεται ως εκτεταμένη συμβουλή αντί για τη διεύθυνση URL που εισήχθη στο URL.

## Κείμενο βοήθειας

Σε κάθε πεδίο ελέγχου μπορείτε να ορίσετε πρόσθετες πληροφορίες ή περιγραφικό κείμενο για αυτό. Η ιδιότητα αυτή βοηθά τον προγραμματιστή να αποθηκεύει πρόσθετες πληροφορίες, οι οποίες μπορούν να χρησιμοποιηθούν στον κώδικα του προγράμματος. Το πεδίο αυτό μπορεί να χρησιμοποιηθεί, για παράδειγμα, για μεταβλητές ή άλλες παραμέτρους αξιολόγησης.

## Κλίμακα

Αλλαγή μεγέθους της εικόνας για να ταιριάζει στο μέγεθος του στοιχείου ελέγχου.

## Κουμπί περιστροφής

Τα αριθμητικά πεδία, τα πεδία νομίσματος, τα πεδία ημερομηνίας και ώρας μπορούν να εισαχθούν στη φόρμα, ως κουμπιά περιστροφής.

## Κύλιση τροχού ποντικιού

Καθορίζει εάν θα αλλάζει η τιμή όταν ο χρήστης κυλάει τον τροχό του ποντικιού. Ποτέ: Καμία αλλαγή στη τιμή. Κατά την εστίαση: (προεπιλογή) Η τιμή αλλάζει όταν το στοιχείο ελέγχου εστιαστεί και ο τροχός δείχνει στο στοιχείο ελέγχου και κυλιθεί. Πάντα: Η τιμή αλλάζει όταν ο τρόχος δείχνει στο στοιχείο ελέγχου και κυλιθεί, ανεξάρτητα από το ποιο στοιχείο ελέγχου εστιάζεται.

## Λήψη εστίασης με το κλικ

Εάν ρυθμίσετε αυτήν την επιλογή σε "Ναι", το πλήκτρο Πίεση εστιάζει όταν πατάτε στο πλήκτρο.

## Μάσκα εισαγωγής

Ορίζοντας τον κωδικό του χαρακτήρα στα πεδία μοτίβων, μπορείτε να καθορίσετε τι μπορεί ο χρήστης να εισαγάγει στο μοτίβο πεδίου.

Το μήκος της μάσκας εισαγωγής καθορίζει τον αριθμό των δυνατών θέσεων εισαγωγής. Αν ο χρήστης εισαγάγει χαρακτήρες που δεν αντιστοιχούν στη μάσκα εισαγωγής, η εισαγωγή απορρίπτεται μόλις ο χρήστης βγει από το πεδίο. Μπορείτε να εισαγάγετε τους παρακάτω χαρακτήρες για να καθορίσετε τη μάσκα εισαγωγής:

Χαρακτήρας | Έννοια
L | Σταθερά κειμένου. Αυτή η θέση δεν μπορεί να επεξεργαστεί. Ο χαρακτήρας εμφανίζεται στην αντίστοιχη θέση της λεκτικής μάσκας.
a | Μπορούν να εισαχθούν οι χαρακτήρες a-z και A-Z. Οι κεφαλαίοι χαρακτήρες δε μετατρέπονται σε πεζούς.
A | Μπορούν να εισαχθούν οι χαρακτήρες A-Z. Εάν εισαχθεί ένα πεζό γράμμα, θα μετατραπεί αυτόματα σε κεφαλαίο.
c | Μπορούν να εισαχθούν οι χαρακτήρες a-z, A-Z και 0-9. Οι κεφαλαίοι χαρακτήρες δε μετατρέπονται σε πεζούς.
C | Μπορούν να εισαχθούν οι χαρακτήρες A-Z και 0-9. Εάν εισαχθεί ένα πεζό γράμμα, θα μετατραπεί αυτόματα σε κεφαλαίο.
N | Μπορούν να εισαχθούν μόνο οι χαρακτήρες 0-9.
x | Μπορούν να εισαχθούν όλοι οι εκτυπώσιμοι χαρακτήρες.
X | Όλοι οι εκτυπώσιμοι χαρακτήρες μπορούν να εισαχθούν. Εάν χρησιμοποιηθεί ένα πεζό γράμμα, θα μετατραπεί αυτόματα σε κεφαλαίο.

Για τη μάσκα χαρακτήρων "__.__.2000", για παράδειγμα, καθορίστε τη μάσκα εισαγωγής "NNLNNLLLLL" έτσι ώστε, κατά την εισαγωγή της ημερομηνίας, ο χρήστης να μπορεί να εισαγάγει μόνο τέσσερα ψηφία.

## Μάσκα χαρακτήρων

Σε πεδία με μάσκα, μπορείτε να προσδιορίσετε μία κυριολεκτική μάσκα. Μία κυριολεκτική μάσκα περιέχει τις αρχικές τιμές μιας φόρμας και είναι πάντοτε ορατή μετά τη λήψη φόρμας. Χρησιμοποιώντας κωδικό χαρακτήρα για τη μάσκα επεξεργασίας, μπορείτε να ορίσετε τις εγγραφές τις οποίες ο χρήστης μπορεί να πληκτρολογήσει στο πεδίο με μάσκα.

Το μήκος της μάσκας χαρακτήρων πρέπει να αντιστοιχεί πάντοτε στο μήκος της μάσκας εισαγωγής. Αν δεν συμβαίνει αυτό, η μάσκα εισαγωγής περικόπτεται ή συμπληρώνεται με κενά διαστήματα, μέχρι να φτάσει το μήκος της μάσκας εισαγωγής.

## Μέγ. ημερομηνία

Μπορείτε να καθορίσετε μία ημερομηνία την οποία δεν μπορεί να υπερβαίνει κάποια άλλη καταχώρηση από το χρήστη.

## Μέγεθος εικονιδίου

Καθορίζει εάν τα εικονίδια στην επιλεγμένη γραμμή πλοήγησης θα είναι μικρά ή μεγάλα.

## Μέγιστη τιμή

Για αριθμητικά πεδία και πεδία νομισμάτων, μπορείτε να ορίσετε τη μέγιστη τιμή που μπορεί να εισάγει ο χρήστης.

## Μέγιστη τιμή κύλισης.

Καθορίστε τη μέγιστη τιμή για το πεδίο ελέγχου μιας γραμμής κύλισης.

## Μέγιστη ώρα

Μπορείτε να καθορίσετε μία τιμή ώρας που δεν μπορεί να την υπερβεί κάποια άλλη τιμή που εισάγει ο χρήστης.

## Μέγιστο μήκος κειμένου

Για τα πεδία κειμένου και συνδυασμών, μπορείτε να ορίσετε το μέγιστο αριθμό χαρακτήρων που μπορεί να εισάγει ο χρήστης. Αν αυτή η ιδιότητα του πεδίου ελέγχου είναι αβέβαιη, η προκαθορισμένη ρύθμιση θα είναι 0.

Εάν το στοιχείο ελέγχου είναι συνδεδεμένο με μία βάση δεδομένων και το μήκος κειμένου είναι να γίνει αποδεκτό από τον ορισμό του πεδίου της βάσης δεδομένων, δεν πρέπει να εισάγετε εδώ το μήκος κειμένου. Οι ρυθμίσεις γίνονται αποδεκτές μόνο από τη βάση δεδομένων, εάν η ιδιότητα του στοιχείου ελέγχου δεν ήταν καθορισμένη ("Μη ορισμένη" κατάσταση).

## Μεγάλη αλλαγή

Καθορίστε την τιμή η οποία θα προστίθεται ή θα αφαιρείται όταν ο χρήστης κάνει κλικ δίπλα σε έναν ολισθητή στη γραμμή πάνω στη γραμμή κύλισης.

## Μικρή αλλαγή

Καθορίστε την τιμή η οποία θα προστίθεται ή θα αφαιρείται όταν ο χρήστης πατά το εικονίδιο βέλος στη γραμμή κύλισης.

## Μορφή ημερομηνίας

Με τα πεδία ημερομηνίας μπορείτε να καθορίσετε τη μορφή ανάγνωσης της ημερομηνίας.

Όλα τα πεδία μορφοποίησης (ημερομηνία, ώρα, νόμισμα, αριθμητικό), μορφοποιούνται αυτόματα σύμφωνα με την επιλεγμένη μορφή μόλις βγείτε από αυτά, ανεξάρτητα από τον τρόπο με τον οποίο πραγματοποιήσατε την εισαγωγή.

## Μορφή ώρας

Μπορείτε να ορίσετε την επιθυμητή μορφή για την προβολή της ώρας.

## Μορφοποίηση

Καθορίζει τον κώδικα μορφοποίησης για το στοιχείο ελέγχου. Κάντε κλικ στο πεδίο επιλογής ... για να επιλέξετε τον κωδικό μορφοποίησης.

## Μόνο για ανάγνωση

Η ιδιότητα "Μόνο για ανάγνωση" μπορεί να ανατεθεί σε όλα τα στοιχεία ελέγχου στα οποία ο χρήστης μπορεί να εισάγει κείμενο. Εάν αναθέσετε την ιδιότητα μόνο για ανάγνωση σε ένα πεδίο εικόνας το οποίο χρησιμοποιεί γραφικά από μία βάση δεδομένων, ο χρήστης δε θα έχει τη δυνατότητα να εισάγει νέα γραφικά μέσα στη βάση δεδομένων.

## Οι γραμμές κειμένου τελειώνουν με

Για πεδία κειμένου, επιλέξτε τη σειρά και τον κωδικό τέλους γραμμής που χρησιμοποιείτε όταν γράφετε κείμενο σε μια στήλη βάσης δεδομένων.

## Ορατό

Καθορίζει για το αν το στοιχείο ελέγχου θα είναι ορατό στην κατάσταση λειτουργίας. Στη λειτουργία σχεδίασης το στοιχείο ελέγχου θα είναι πάντα ορατό.

Σημειώστε ότι αν ορίσετε αυτή τη ιδιότητα σε "Ναι" (η προεπιλογή), αυτό δεν σημαίνει απαραίτητα ότι το στοιχείο έλεγχου θα εμφανίζεται πάντα στην οθόνη. Υπάρχουν επιπρόσθετοι περιορισμοί που υπολογίζουν την αποτελεσματική ορατότητα του στοιχείου. Για παράδειγμα αν ένα στοιχείο ελέγχου είναι τοποθετημένο σε μια κρυφή ενότητα του Writer, τότε δεν θα είναι ποτέ ορατό μέχρι η ενότητα να γίνει πάλι ορατή.

Αν αυτή η ιδιότητα ορισθεί σε "Όχι", τότε το στοιχείο ελέγχου θα είναι πάντα κρυφό σε κατάσταση λειτουργίας.

Παλαιότερες εκδόσεις από το 3.1 θα αγνοούν σιωπηρά αυτή την ιδιότητα όταν διαβάζουν έγγραφα που την χρησιμοποιούν.

## Ορατό μέγεθος

Καθορίζει το μέγεθος μικρογραφίας γραμμής κύλισης σε "μονάδες τιμής". Μια τιμή ("Μέγιστη τιμή γραμμής κύλισης" μείον "Ελάχιστη τιμή γραμμή κύλισης" ) / 2 θα είχε ως αποτέλεσμα μικρογραφία που καταλαμβάνει τη μισή περιοχή παρασκηνίου.

Εάν ορίσετε 0, τότε το πλάτος της μικρογραφίας θα ισούται με το ύψος της.

## Ορισμός θέσης

Καθορίζει εάν θα εμφανίζονται ή θα αποκρύπτονται τα στοιχεία θέσης σε ένα επιλεγμένο στοιχείο ελέγχου γραμμής πλοήγησης. Στοιχεία θέσης είναι τα ακόλουθα: Ετικέτα εγγραφής, Θέση εγγραφής, Ετικέτα μετρητή εγγραφών, Μετρητής εγγραφών.

## Πεδίο ετικέτας

Ορίζει την προέλευση για την ετικέτα του στοιχείου ελέγχου. Το κείμενο του πεδίου ετικέτας θα χρησιμοποιηθεί αντί για το όνομα του πεδίου της βάσης δεδομένων. Για παράδειγμα, στο Περιήγηση φίλτρου, στο διάλογο Αναζήτηση και ως όνομα στήλης στην προβολή πίνακα.

Για να καθορίσετε έναν χαρακτήρα της ετικέτας ως μνημονικό, έτσι ώστε να μπορεί ο χρήστης να έχει πρόσβαση σε αυτό το στοιχείο ελέγχου πατώντας τον χαρακτήρα στο πληκτρολόγιο, εισάγετε μια περισπωμένη-tilde (~) μπροστά από το χαρακτήρα στην ετικέτα.

Όταν χρησιμοποιείτε κουμπιά επιλογών, μόνο το κείμενο ενός πλαισίου ομαδοποίησης μπορεί να χρησιμοποιηθεί ως πεδίο ετικέτας. Το κείμενο αυτό ισχύει για όλα τα πεδία επιλογών που ανήκουν στην ίδια ομάδα.

Αν πατήσετε στο κουμπί ... που βρίσκεται δίπλα στο πεδίο κειμένου, θα εμφανιστεί το παράθυρο διαλόγου Επιλογή πεδίου ετικέτας. Εδώ επιλέγετε μια ετικέτα από τον κατάλογο των διαθέσιμων πεδίων ετικετών.

Επιλέξτε το πλαίσιο Χωρίς ανάθεση για να αφαιρέσετε τη σύνδεση μεταξύ ενός στοιχείου ελέγχου και του εκχωρημένου πεδίου ετικέτας.

## Περίγραμμα

Με πεδία ελέγχου τα οποία έχουν πλαίσιο, μπορείτε να καθορίσετε την εμφάνιση των ορίων στη φόρμα χρησιμοποιώντας την ιδιότητα περίγραμμα (όρια). Μπορείτε να επιλέξετε μεταξύ των επιλογών "χωρίς πλαίσιο", "3-Δ όψη" ή "επίπεδο".

## Περιήγηση

Καθορίζει εάν θα εμφανίζονται ή θα αποκρύπτονται τα στοιχεία περιήγησης σε ένα επιλεγμένο στοιχείο ελέγχου γραμμής πλοήγησης. Τα στοιχεία πλοήγησης είναι τα ακόλουθα: Πρώτη εγγραφή, Προηγούμενη εγγραφή, Επόμενη εγγραφή, Τελευταία εγγραφή.

## Πλάτος

Καθορίζει το πλάτος της στήλης στο πεδίο ελέγχου του πίνακα στις μονάδες που καθορίζονται στις επιλογές του αρθρώματος LibreOffice. Εάν επιθυμείτε, μπορείτε να εισάγετε μια τιμή μαζί με μια έγκυρη μονάδα μέτρησης, π.χ., 2 cm.

## Πλάτος

Καθορίζει το πλάτος του στοιχείου ελέγχου.

## Πλαίσιο

Μπορείτε επίσης να ορίσετε το πλαίσιο προορισμού για εμφάνιση ενός URL που ανοίγετε όταν πατάτε ένα πλήκτρο που έχει αποδοθεί στην ενέργεια "Άνοιγμα εγγράφου ή ιστοτόπου".

Αν πατήσετε στο πεδίο, μπορείτε να επιλέξετε μια δυνατότητα από τον ανοιχτό κατάλογο η οποία καθορίζει το πλαίσιο στο οποίο πρέπει να φορτωθεί το επόμενο έγγραφο. Υπάρχουν οι παρακάτω δυνατότητες:

Καταχώρηση | Έννοια
_blank | Το επόμενο έγγραφο δημιουργείται σε ένα νέο κενό πλαίσιο.
_parent | Το επόμενο έγγραφο δημιουργείται σε ένα γονικό πλαίσιο ανώτερου επιπέδου. Αν δεν υπάρχει γονικό πλαίσιο, το έγγραφο δημιουργείται στο ίδιο πλαίσιο.
_self | Το επόμενο έγγραφο δημιουργείται στο ίδιο πλαίσιο.
_top | Το επόμενο έγγραφο δημιουργείται στο επάνω παράθυρο, δηλαδή, στο ανώτερο πλαίσιο της ιεραρχίας. Αν αυτό το πλαίσιο είναι ήδη το ανώτερο παράθυρο, το έγγραφο θα δημιουργηθεί στο τρέχον πλαίσιο.

Η ιδιότητα "Frame (πλαίσιο)" σχετίζεται με φόρμες HTML, αλλά όχι με φόρμες βάσεων δεδομένων.

## Πολλαπλή επιλογή

Σας επιτρέπει να επιλέξετε πάνω από ένα αντικείμενα σε ένα πεδίο λίστας.

## Προεπιλεγμένη ημερομηνία

Θέτει την προεπιλεγμένη ημερομηνία.

## Προεπιλεγμένη κατάσταση

Καθορίζει αν ένα κουμπί επιλογών ή ένα πεδίο σήμανσης έχει προεπιλεχθεί.

Για κουμπί τύπου επαναφοράς, μπορείτε να καθορίσετε εδώ την κατάσταση του πεδίου ελέγχου, εάν το κουμπί επαναφοράς έχει ενεργοποιηθεί από το χρήστη.

Για ομαδοποιημένα πεδία επιλογής, η κατάσταση της ομάδας που αντιστοιχεί στην προεπιλεγμένη ρύθμιση καθορίζεται από την ιδιότητα "προεπιλεγμένη κατάσταση".

## Προεπιλεγμένη τιμή

Θέτει την προεπιλεγμένη τιμή για το πεδίο ελέγχου. Για παράδειγμα, η προεπιλεγμένη τιμή θα εισάγεται όταν μια φόρμα θα ανοίγεται.

Για πλήκτρο τύπου επαναφοράς, η καταχώρηση προεπιλεγμένης τιμής καθορίζει την κατάσταση του στοιχείου ελέγχου, εάν το πλήκτρο επαναφοράς είναι ενεργοποιημένο από τον χρήστη.

## Προεπιλεγμένη ώρα

Θέτει την προεπιλεγμένη ώρα.

## Προεπιλεγμένο κείμενο

Θέτει το προεπιλεγμένο κείμενο για ένα πεδίο κειμένου ή για ένα πεδίο συνδυασμού.

## Προεπιλεγμένο κουμπί

Η ιδιότητα "προεπιλεγμένο πλήκτρο" καθορίζει ότι το αντίστοιχο πλήκτρο θα χρησιμοποιείται όταν πιέζετε το πλήκτρο Return. Εάν ανοίξετε τον διάλογο ή τη φόρμα και δεν προχωρήσετε σε κάποια παραπέρα ενέργεια, το πλήκτρο με αυτήν την ιδιότητα είναι το προεπιλεγμένο πλήκτρο.

Η ιδιότητα αυτή πρέπει να αντιστοιχίζεται μόνο σε ένα κουμπί μέσα στο έγγραφο.

Όταν χρησιμοποιείτε φόρμες σελίδας ιστού, ενδέχεται να συναντήσετε αυτήν την ιδιότητα σε μάσκες αναζήτησης. Αυτές είναι μάσκες επεξεργασίας που περιέχουν πεδίο κειμένου και έναν πλήκτρο τύπου υποβολής. Ο όρος αναζήτησης εισάγεται στο πεδίο κειμένου και ξεκινά η αναζήτηση ενεργοποιώντας το πλήκτρο. Εάν το πλήκτρο είναι καθορισμένο ως προεπιλεγμένο πλήκτρο, ωστόσο, πιέστε απλώς το πλήκτρο Enter αφού εισάγετε τον όρο αναζήτησης για να ξεκινήσετε την αναζήτηση.

## Προκαθορισμένη τιμή κύλισης

Θέτει την προκαθορισμένη τιμή για τη γραμμή κύλισης.

## Προσανατολισμός

Kαθορίζει τον οριζόντιο ή κατακόρυφο προσανατολισμό για μια γραμμή κύλισης ή για ένα πεδίο περιστροφής.

## Πρότυπο

Καθορίζει εάν τα πλαίσια ελέγχου και τα πλήκτρα Επιλογής εμφανίζονται σε 3Δ απεικόνιση (προεπιλογή) ή σε επίπεδη.

## Σήμανση εγγραφής

Εδώ επιλέγετε αν η πρώτη στήλη θέλετε να εμφανίζεται με επιγραφές γραμμών, στις οποίες η τρέχουσα εγγραφή επισημαίνεται μέσω ενός μικρού βέλους.

## Σειρά Tab

H ιδιότητα "σειρά στηλοθέτη" προσδιορίζει τη σειρά με την οποία τα στοιχεία ελέγχου εστιάζονται στη φόρμα όταν πιέζετε το πλήκτρο στηλοθέτη. Σε φόρμα που περιέχει περισσότερα από ένα στοιχείο ελέγχου, η εστίαση μεταφέρεται στο επόμενο στοιχείο ελέγχου όταν πιέζετε το πλήκτρο στηλοθέτη. Μπορείτε να καθορίσετε τη σειρά με την οποία η εστίαση αλλάζει με ένα ευρετήριο στο "σειρά στηλοθέτη".

Η ιδιότητα "σειρά στηλοθέτη" δεν είναι διαθέσιμη στο κρυφά στοιχεία ελέγχου. Εάν θέλετε, μπορείτε επίσης να ορίσετε αυτήν την ιδιότητα για τα πλήκτρα και στοιχεία ελέγχου εικόνας, έτσι ώστε να μπορείτε να επιλέξετε αυτά τα στοιχεία ελέγχου με το πλήκτρο στηλοθέτη.

Όταν δημιουργείτε μια φόρμα, αποδίδεται αυτόματα ένας δείκτης στα πεδία ελέγχου που προστίθενται σε αυτήν τη φόρμα· σε κάθε προστιθέμενο πεδίο ελέγχου αποδίδεται ένας δείκτης αυξημένος κατά 1. Εάν αλλάξετε τον δείκτη ενός στοιχείου ελέγχου, οι δείκτες των υπόλοιπων στοιχείων ελέγχου, ενημερώνονται αυτόματα. Στα στοιχεία στα οποία η εστίαση δεν είναι δυνατή ("στάση στηλοθέτη = όχι"), αποδίδεται επίσης μια τιμή. Ωστόσο, αυτά τα στοιχεία ελέγχου παραβλέπονται όταν χρησιμοποιείται το πλήκτρο στηλοθέτη.

Μπορείτε επίσης να καθορίσετε εύκολα τους δείκτες των διαφορετικών πεδίων ελέγχου, από το παράθυρο διαλόγου Σειρά Tab.

## Στηλοθέτης

H ιδιότητα "στάση στηλοθέτη" καθορίζει αν ένα πεδίο ελέγχου μπορεί να επιλεγεί με το πλήκτρο tab. Διαθέσιμες είναι οι ακόλουθες επιλογές:

Όχι | Όταν χρησιμοποιείτε το πλήκτρο στηλοθέτη, η εστίαση παραβλέπει το στοιχείο ελέγχου.
Ναι | Το στοιχείο ελέγχου μπορεί να επιλεχθεί με το πλήκτρο στηλοθέτη.

## Στοίχιση / Στοίχιση γραφικών

Υπάρχουν επιλογές αριστερής και δεξιάς στοίχισης, καθώς και στοίχισης στο κέντρο.Αυτές οι επιλογές είναι διαθέσιμες για τα επόμενα στοιχεία:

1. Τίτλος πεδίων ετικέτας,

2. Περιεχόμενα πεδίων κειμένου,

3. Περιεχόμενο πεδίων πίνακα στις στήλες στοιχείου ελέγχου πίνακα,

4. Γραφικά ή κείμενο που χρησιμοποιούνται σε πλήκτρα.

   Η επιλογή Στοίχιση για πεδία επιλογής αναφέρεται ως Στοίχιση γραφικών.

## Σύμβολο νομίσματος

Σε ένα πεδίο νομίσματος, μπορείτε να προκαθορίσετε το σύμβολο νομίσματος εισάγοντας τον χαρακτήρα ή τη συμβολοσειρά στην ιδιότητα "σύμβολο νομίσματος".

## Σύμβολο προθέματος

Καθορίζει αν το σύμβολο νομίσματος φαίνεται πριν ή μετά το νούμερο όταν χρησιμοποιούνται πεδία νομίσματος. H προεπιλεγμένη ρύθμιση είναι τα σύμβολα νομίσματος να μην έχουν πρόθεμα.

## Σύμβολο χρώματος

Προσδιορίζει το χρώμα για τα σύμβολα στα πεδία ελέγχου, για παράδειγμα τα βέλη πάνω στη γραμμή κύλισης.

## Τίτλος

Η ιδιότητα "ετικέτα" θέτει την ετικέτα του πεδίου ελέγχου που φαίνεται στη φόρμα. Αυτή η ιδιότητα καθορίζει την ορατή ετικέτα ή την κεφαλίδα της στήλης του πεδίου δεδομένων σε φόρμες στοιχείων ελέγχου πινάκων.

Όταν δημιουργείτε ένα νέο στοιχείο ελέγχου, η προκαθορισμένη περιγραφή στην ιδιότητα "Όνομα" χρησιμοποιείται ως η προεπιλογή ονομασίας για το στοιχείο ελέγχου. Η ετικέτα αποτελείται από το όνομα του πεδίου ελέγχου και έναν ακέραιο που αριθμεί το στοιχείο ελέγχου (π.χ., CommandButton1). Με την ιδιότητα "Τίτλος", μπορείτε να αναθέσετε μια άλλη περιγραφή στο στοιχείο ελέγχου έτσι ώστε η ετικέτα να ανταποκρίνεται στην λειτουργία του στοιχείου ελέγχου. Αλλάξτε αυτή την καταχώριση για να αποδώσετε μια εκφραστική ετικέτα στο στοιχείο ελέγχου που να είναι ορατή στον χρήστη.

Για να δημιουργήσετε έναν τίτλο πολλαπλών γραμμών, ανοίξτε το σύνθετο πλαίσιο χρησιμοποιώντας το πλήκτρο βέλους. Μπορείτε να εισάγετε αλλαγή γραμμής πατώντας Shift+Εντολή Ctrl
+Enter.

Η ιδιότητα "Τίτλος" χρησιμοποιείται μόνο για την ονομασία στοιχείου φόρμας στη διεπαφή που είναι ορατή στον χρήστη. Εάν εργάζεστε με μακροεντολές, σημειώστε ότι κατά τον χρόνο εκτέλεσης, ένα στοιχείο ελέγχου καλείται πάντα μέσω της ιδιότητας "Όνομα".

## Τιμή

Σε ένα κρυφό στοιχείο ελέγχου , κάτω από την Τιμή, μπορείτε να εισάγετε τα δεδομένα τα οποία κληρονομούνται από το κρυφό στοιχείο ελέγχου. Αυτά τα δεδομένα θα μεταφερθούν όταν στέλνετε την φόρμα.

## Τιμή αύξησης/μείωσης

Καθορίζει διαστήματα για να προσθέσετε ή να αφαιρέσετε με κάθε ενεργοποίση του πεδίου ελέγχου της περιστροφής.

## Τριπλή κατάσταση

Καθορίζει εάν κάποιο πλαίσιο ελέγχου μπορεί να απεικονίσει και τιμές ZERO (ΜΗΔΕΝΙΚΕΣ) για μια συνδεδεμένη βάση δεδομένων, εκτός από τις τιμές TRUE (ΑΛΗΘΗΣ) και FALSE (ΨΕΥΔΗΣ). Η λειτουργία αυτή είναι διαθέσιμη μόνο εάν η βάση δεδομένων δέχεται τρεις καταστάσεις: TRUE, FALSE και ZERO.

Η ιδιότητα "Tristate (τριπλή κατάσταση)" ορίζεται μόνο για φόρμες βάσεων δεδομένων, όχι για φόρμες HTML.

## Τύπος κειμένου

Σας επιτρέπει να χρησιμοποιήσετε αλλαγές γραμμής και μορφοποιήσεις σε ένα στοιχείο ελέγχου, όπως πλαίσιο κειμένου ή ετικέτας. Για να εισάγετε χειροκίνητα μία αλλαγή γραμμής, πατήστε το πλήκτρο Enter. Επιλέξτε "Πολλαπλές γραμμές με μορφοποίηση" για να εισάγετε το μορφοποιημένο κείμενο.

Αν επιλέξετε τη μορφή κειμένου "Πολλαπλές γραμμές με διαμόρφωση", δεν μπορείτε να δεσμεύσετε αυτό τον έλεγχο σε ένα πεδίο βάσης δεδομένων.

Αυτό το πεδίο ελέγχου ονομάζεται "Είσοδος πολλαπλών γραμμών" για μία στήλη κειμένου μέσα σε ένα πεδίο ελέγχου πίνακα.

## Φιλτράρισμα/Ταξινόμηση

Καθορίζει την εμφάνιση ή την απόκρυψη των στοιχείων φιλτραρίσματος ή ταξινόμησης σε ένα επιλεγμένο στοιχείο ελέγχου γραμμής πλοήγησης. Τα στοιχεία φιλτραρίσματος και ταξινόμησης είναι τα ακόλουθα: Αύξουσα ταξινόμηση, Φθίνουσα ταξινόμηση, Ταξινόμηση, Αυτόματο φίλτρο, Φίλτρο προεπιλογής, Εφαρμογή φίλτρου, Επαναφορά φίλτρου/ταξινόμησης.

## Χαρακτήρες για κωδικούς πρόσβασης

Εάν ο χρήστης εισάγει κωδικό πρόσβασης, μπορείτε να προσδιορίσετε τους χαρακτήρες που θα εμφανίζονται αντί για τους χαρακτήρες που πληκτρολογεί ο χρήστης. Κάτω από το Χαρακτήρας κωδικού πρόσβασης, εισάγετε τον κωδικό ASCII του επιθυμητού χαρακτήρα. Μπορείτε να χρησιμοποιήσετε τιμές από 0 έως 255.

Μπορείτε να δείτε τους χαρακτήρες και τους ASCII κωδικοί τους στον διάλογο Ειδικοί χαρακτήρες (Εισαγωγή -Ειδικός χαρακτήρας).

## Χρώμα περιγράμματος

Καθορίζει το χρώμα στο περίγραμμα για τα στοιχεία ελέγχου που έχουν την ιδιότητα "Περίγραμμα" ρυθμισμένη σε "επίπεδο".

## Χρώμα φόντου

Το χρώμα φόντου είναι διαθέσιμο για τα περισσότερα πεδία ελέγχου. Αν κάνετε κλικ στο Χρώμα φόντου, μία λίστα θα εμφανιστεί που σας δίνει τη δυνατότητα να επιλέξετε από πολλά χρώματα. Η επιλογή "Προεπιλογή" υιοθετεί τις ρυθμίσεις συστήματος. Αν το επιθυμητό χρώμα δεν αναγράφεται, κάντε κλικ στο κουμπί ... για να ορίσετε ένα χρώμα στον διάλογο Χρώμα.

## Χωρισμός λέξης

Απεικονίζει κείμενο σε περισσότερες από μία γραμμές. Σας επιτρέπει να χρησιμοποιείτε αλλαγές γραμμής σε ένα πλαίσιο κειμένου, ώστε να μπορείτε να εισάγετε πάνω από μία γραμμή κειμένου. Για να εισάγετε χειροκίνητα μία αλλαγή γραμμής, πιέστε το πλήκτρο Enter.