Άρθρωμα
Περιεχόμενα
Δείκτης 🔎︎

# ODBC

Καθορίζει τις ρυθμίσεις για τις βάσεις δεδομένων ODBC. Αυτές συμπεριλαμβάνουν τα δεδομένα πρόσβασης του χρήστη σας, τις ρυθμίσεις οδηγού και τους ορισμούς γραμματοσειράς.

## Όνομα χρήστη

Πληκτρολογήστε το όνομα χρήστη για να έχετε πρόσβαση στη βάση δεδομένων.

## Απαιτείται κωδικός πρόσβασης

Εμποδίζει σε ένα μη πιστοποιημένο χρήστη την πρόσβαση στη βάση δεδομένων. Εσείς πρέπει μόνο να εισάγετε τον κωδικό πρόσβασης με κάθε νέα εργασία σας.

## Ρυθμίσεις οδηγού

Χρησιμοποιήστε αυτό το πεδίο κειμένου για να εισάγετε πρόσθετες ρυθμίσεις του προαιρετικού οδηγού αν είναι απαραίτητο.

## Ρύθμιση χαρακτήρων

Επιλέξτε τη μετατροπή κώδικα που επιθυμείτε να χρησιμοποιήσετε για να προβάλετε τη βάση δεδομένων στο LibreOffice. Αυτό δεν επηρεάζει τη βάση δεδομένων. Επιλέξτε "Σύστημα" για να χρησιμοποιήσετε το προεπιλεγμένο σύνολο χαρακτήρων του λειτουργικού σας συστήματος. Οι βάσεις δεδομένων κειμένου και dBASE περιορίζονται σε ρυθμίσεις με σταθερό μήκος χαρακτήρων, δηλαδή, όλοι οι χαρακτήρες κωδικοποιούνται με τον ίδιο αριθμό byte.

## Γενικά

### Διαχείριση παραγόμενων τιμών

Ενεργοποιεί την υποστήριξη του LibreOffice για να αυξήσετε αυτόματα τα πεδία δεδομένων για την τρέχουσα ODBC ή JDBC βάση προέλευσης δεδομένων . Επιλέξτε αυτό το πεδίο ελέγχου αν η βάση δεδομένων δεν υποστηρίζει τη δυνατότητα αυτόματης αύξησης στο SDBCX επίπεδό της. Γενικά, η αυτόματη αύξηση επιλέγεται για το πεδίο του πρωτεύοντος κλειδιού.

### Αυτόματα αυξανόμενη δήλωση

Εισάγετε την ειδική εντολή της SQL που επιβάλλει στην προέλευση δεδομένων να αυξάνει αυτόματα ένα καθορισμένο πεδίο ακέραιων δεδομένων. Για παράδειγμα, μία τυπική δήλωση SQL για τη δημιουργία ενός πεδίου δεδομένων είναι η εξής:

CREATE TABLE "πίνακας1" ("αα" INTEGER)

Για να αυξήσετε αυτόματα το πεδίο δεδομένων "αα" σε μία βάση δεδομένων MySQL, τροποποιήστε τη δήλωση ως εξής:

CREATE TABLE "πίνακας1" ("αα" INTEGER AUTO_INCREMENT)

Με άλλα λόγια, εισάγετε την πρόταση AUTO_INCREMENT στο πεδίο Δήλωση αυτόματης αύξησης

### Ερώτημα παραγόμενων τιμών

Εισάγετε μία δήλωση SQL που επαναφέρει την τελευταία αυτόματα αυξημένη τιμή για το πεδίο δεδομένων του πρωτεύοντος κλειδιού. Για παράδειγμα:

SELECT LAST_INSERT_D();

### Χρήση περιορισμών ονομασίας SQL92

Επιτρέπει μόνο ονόματα που χρησιμοποιούν χαρακτήρες που συνάδουν με την ονομασία περιορισμών της SQL92 στην βάση προέλευσης δεδομένων.Όλοι οι άλλοι χαρακτήρες απορρίπτονται. Κάθε όνομα πρέπει να ξεκινά με πεζό ή κεφαλαίο γράμμα, ή με μία υπογράμμιση ( _ ). Οι υπόλοιποι χαρακτήρες μπορούν να είναι χαρακτήρες ASCII, υπογραμμίσεις, και αριθμοί.

### Χρήση καταλόγου για βάσεις δεδομένων με αρχεία

Χρησιμοποιεί την τρέχουσα προέλευση δεδομένων του καταλόγου. Αυτό είναι χρήσιμο όταν η προέλευση δεδομένων ODBC είναι ο εξυπηρετητής της βάσης δεδομένων. Αν η προέλευση δεδομένων ODBC είναι ο οδηγός dBASE, αναιρέστε αυτό το πεδίο ελέγχου.