Άρθρωμα
Περιεχόμενα
Δείκτης 🔎︎

# Χρήση της γραμμής σημειωματαρίου

Η γραμμή σημειωματαρίου είναι μια νέα μορφή εμφάνισης εικονιδίων εντολών για πιο γρήγορη χρήση

Αυτό το γνώρισμα είναι πειραματικό και μπορεί να παράξει σφάλματα ή να συμπεριφερθεί απρόσμενα. Για να το ενεργοποιήσετε οπωσδήποτε, επιλέξτε LibreOffice - Προτιμήσεις Εργαλεία - Επιλογές
- LibreOffice - Για προχωρημένους και επιλέξτε το πλαίσιο ελέγχου Ενεργοποίηση πειραματικών γνωρισμάτων.

Από προεπιλογή, οι εντολές του LibreOffice ομαδοποιούνται σε διαδοχικά μενού και σε γραμμές εργαλείων γεμάτες με εικονίδια.

Η γραμμή σημειωματαρίου εμφανίζει έναν διαφορετικό τρόπο για την οργάνωση στοιχείων ελέγχου και εικονιδίων από μια συλλογή συνεχόμενων γραμμών εικονιδίων, που εμφανίζουν ομάδες συμφραζομένων εντολών και περιεχομένων.

Με τη γραμμή σημειωματαρίου, συχνά χρησιμοποιούμενες εντολές ομαδοποιούνται σε μια διάταξη που επιταχύνει την πρόσβαση, αποφεύγοντας εκτενή περιήγηση των μενού και αναζήτηση εικονιδίων εντολών γραμμών εργαλείων.

Η γραμμή σημειωματαρίου είναι διαθέσιμη στα Writer, Calc και Impress. Η διεπαφή χρήστη έχει τώρα πολλές διαθέσιμες διατάξεις. Δύο καταχωρίσεις στο μενού Προβολή ελέγχουν τη γραμμή σημειωματαρίου: Διάταξη γραμμής εργαλείων και τη Γραμμή σημειωματαρίου.

Για να έχετε πρόσβαση σε αυτήν τη λειτουργία...

Επιλέξτε το μενού Προβολή - Διάταξη γραμμής εργαλείων- Γραμμή σημειωματαρίου

## Διατάξεις διεπαφής χρήστη

Η καταχώριση διάταξης γραμμής εργαλείων καθορίζει ποια στοιχεία διεπαφής χρήστη είναι ορατά. Οι διαθέσιμες διατάξεις είναι:

- Προεπιλογή – κλασική λειτουργία με δύο ορατές γραμμές εργαλείων – βασική και μορφοποίησης. Η πλευρική στήλη είναι μερικώς συμπτυγμένη και εμφανίζει μόνο καρτέλες.

- Ενιαία γραμμή εργαλείων – μία γραμμή εργαλείων με όλα τα συχνά χρησιμοποιούμενα γνωρίσματα. Η πλευρική στήλη είναι συμπτυγμένη.

- Πλευρική στήλη – Η πλευρική στήλη είναι πλήρως ανοικτή και μόνο μια γραμμή εργαλείων εμφανίζεται – η γραμμή εργαλείων μορφοποίησης.

- Η γραμμή σημειωματαρίου – όλες οι γραμμές εργαλείων και οι πλευρικές στήλες είναι κρυμμένες και η γραμμή σημειωματαρίου τοποθετείται στην κορυφή. Η καταχώριση μενού: Προβολή-Γραμμή σημειωματαρίου είναι ενεργή μόνο σε αυτήν την κατάσταση και ο χρήστης μπορεί τότε να επιλέξει τη διάταξη γραμμής σημειωματαρίου.

Όταν ο χρήστης ενεργοποιεί πρόσθετες γραμμές εργαλείων, θα αποθηκεύονται στην κατατομή (προφίλ) του χρήστη. Συνεπώς, κατά την επιστροφή στην κατάσταση γραμμής σημειωματαρίου, όλες οι γραμμές εργαλείων ορίζονται ως ορατές πριν να ξαναεμφανιστούν.

## Διαθέσιμες καταστάσεις γραμμής σημειωματαρίου

- Με καρτέλες – Σε αυτήν την κατάσταση, η γραμμή διαιρείται σε καρτέλες, όπου κάθε καρτέλα εμφανίζει ένα σύνολο εικονιδίων ομαδοποιημένων κατά περιεχόμενο. Το περιεχόμενο μπορεί επίσης να αλλάξει ανάλογα με το επιλεγμένο αντικείμενο στο έγγραφο, π.χ., έναν πίνακα ή μια εικόνα.

Στην κατάσταση με καρτέλες η γραμμή μενού κρύβεται από προεπιλογή. Για να εμφανίσετε τη γραμμή μενού, επιλέξτε το εικονίδιο “≡” στην πάνω αριστερή θέση του παραθύρου και επιλέξτε Γραμμή μενού.

- Ομάδες συμφραζομένων – Η γραμμή σημειωματαρίου διαιρείται σε 4 ομάδες. Οι ομάδες αρχείο, πρόχειρο και μορφή είναι ορισμένες. Τα περιεχόμενα της ομάδας εισαγωγής αντικαθίστανται με εντολές που εξαρτώνται από τη φύση του επιλεγμένου αντικειμένου στο έγγραφο, όπως για πίνακα, εικόνα ή αντικείμενο OLE.

- Ενιαία γραμμή εργαλείων συμφραζομένων – Εμφανίζει μια μοναδική κεντραρισμένη γραμμή εργαλείων με περιεχόμενο ανάλογα με τα συμφραζόμενα.

Το μέγεθος εικονιδίου της γραμμής σημειωματαρίου ρυθμίζεται στο πλαίσιο καταλόγου Εργαλεία - Επιλογές - LibreOffice - Προβολή - Γραμμή σημειωματαρίου.

Η γραμμή σημειωματαρίου δεν μπορεί να προσαρμοστεί.

Η τρέχουσα εφαρμογή (LibreOffice 6.2) της γραμμής σημειωματαρίου είναι κοινή στα Writer, Calc και Impress. Μια αλλαγή στη γραμμή σημειωματαρίου σε ένα από αυτά θα επηρεάσει και τη γραμμή σημειωματαρίου των άλλων.

Σχετικά θέματα

Γραμμές εργαλείων