Άρθρωμα
Περιεχόμενα
Δείκτης 🔎︎

# Μακροεντολές οδηγούμενες από γεγονότα

Αυτό το τμήμα περιγράφει την διαδικασία ανάθεσης προγραμμάτων BASIC σε γεγονότα προγράμματος.

Μπορείτε αυτόματα να εκτελέσετε μια μακροεντολή όταν εμφανίζεται ένα συγκεκριμένο γεγονός λογισμικού με την ανάθεση της επιθυμητής μακροεντολής στο γεγονός. Ο ακόλουθος πίνακας παρέχει μια επισκόπηση των γεγονότων προγράμματος και σε ποιο σημείο μια ορισμένη μακροεντολή θα εκτελεστεί.

Γεγονός | Μια ορισμένη μακροεντολή εκτελείται...
Έναρξη προγράμματος | ... μετά την εκκίνηση του LibreOfficeι.
Τερματισμός προγράμματος | ... πριν να τερματιστεί το LibreOffice.
Δημιουργία εγγράφου | ...αμέσως μετά τη δημιουργία νέου εγγράφου από την εντολή Αρχείο - Δημιουργία ή με το εικονίδιο Δημιουργία.
Άνοιγμα εγγράφου | ...αμέσως μετά το άνοιγμα ενός εγγράφου με Αρχείο - Άνοιγμα ή με το εικονίδιο Άνοιγμα .
Αποθήκευση εγγράφου ως | ...πριν την αποθήκευση εγγράφου με ένα καθορισμένο όνομα (από την εντολή Αρχείο - Αποθήκευση ως, ή από την εντολή Αρχείο - Αποθήκευση ή το εικονίδιο Αποθήκευση, αν το όνομα του εγγράφου δεν έχει καθοριστεί ακόμα).
Το έγγραφο αποθηκεύτηκε ως | ...αμέσως μετά την αποθήκευση ενός εγγράφου με ένα καθορισμένο όνομα (από την εντολή Αρχείο - Αποθήκευση ως, ή από την εντολή Αρχείο - Αποθήκευση ή το εικονίδιο Αποθήκευση, αν το όνομα του εγγράφου δεν έχει καθοριστεί ακόμα).
Αποθήκευση εγγράφου | ...πριν την αποθήκευση ενός εγγράφου με την εντολή Αρχείο - Αποθήκευση, ή από το εικονίδιο Αποθήκευση, υπό την προϋπόθεση ότι έχει καθοριστεί το όνομα του εγγράφου.
Το έγγραφο αποθηκεύτηκε | ...αμέσως μετά την αποθήκευση εγγράφου από την εντολή Αρχείο - Αποθήκευση ή το εικονίδιο Αποθήκευση, υπό την προϋπόθεση ότι έχει καθοριστεί το όνομα του εγγράφου.
Το έγγραφο κλείνει | ...πριν το κλείσιμο ενός εγγράφου.
Το έγγραφο έκλεισε | ...μετά το κλείσιμο ενός εγγράφου. Σημειώστε ότι το γεγονός "Αποθήκευση εγγράφου" μπορεί επίσης να ενεργοποιηθεί μιας και πριν κλείσει ένα έγγραφο, αποθηκεύεται.
Ενεργοποίηση εγγράφου | ... αμέσως μετά την εμφάνιση ενός εγγράφου στο προσκήνιο.
Απενεργοποίηση εγγράφου | ...αμέσως μετά την ελαχιστοποίηση ενός εγγράφου στο παρασκήνιο.
Εκτύπωση εγγράφου | ...αμέσως μετά το κλείσιμο του παραθύρου διαλόγου Εκτύπωση, αλλά πριν την έναρξη της διαδικασίας εκτύπωσης.
Σφάλμα χρόνου εκτέλεσης JavaScript | ...όταν λαμβάνει χώρα σφάλμα χρόνου εκτέλεσης της JavaScript.
Εκτύπωση συγχώνευσης αλληλογραφίας | ...αμέσως μετά το κλείσιμο του παραθύρου διαλόγου Εκτύπωση, αλλά πριν την έναρξη της διαδικασίας εκτύπωσης. Αυτό το συμβάν λαμβάνει χώρα για κάθε αντίγραφο που εκτυπώνεται.
Αλλαγή καταμέτρησης πλήθους σελίδων | ... όταν αλλάζει ο αριθμός των σελίδων.
Λήψη μηνύματος | ... εάν έχει ληφθεί μήνυμα.

## Αναθεση μακροεντολής σε ένα γεγονός

1. Επιλέξτε Εργαλεία - Προσαρμογή και κάντε κλικ στην καρτέλα Γεγονότα.

2. Επιλέξτε εάν θέλετε η ανάθεση να είναι έγκυρη συνολικά ή έγκυρη μόνο στο τρέχον έγγραφο στο πλαίσιο Αποθήκευση σε.

3. Επιλέξτε το γεγονός από την λίστα Γεγονότα.

4. Κάντε κλικ στο Μακροεντολή και επιλέξτε τη μακροεντολή που θα ανατεθεί στο επιλεγμένο γεγονός.

5. Κάντε κλικ στο OK για να ορίσετε την μακροεντολή.

6. Κάντε κλικ στο OK για να κλείσει το παράθυρο διαλόγου.

## Κατάργηση της ανάθεσης μιας μακροεντολής σε ένα συμβάν

1. Επιλέξτε Εργαλεία - Προσαρμογή και κάντε κλικ στην καρτέλα Γεγονότα.

2. Επιλέξτε εάν θέλετε να αφαιρέσετε μια καθολική ανάθεση ή μια ανάθεση που ισχύει μόνο στο τρέχον έγγραφο επιλέγοντας την επιλογή στο πλαίσιο Αποθήκευση σε.

3. Επιλέξτε το γεγονός που περιέχει την ανάθεση που θα διαγραφεί από το πλαίσιο λίστας Γεγονότα.

4. Κάντε κλικ στο Αφαίρεση.

5. Κάντε κλικ στο OK για να κλείσει το παράθυρο διαλόγου.