Άρθρωμα
Περιεχόμενα
Δείκτης 🔎︎

# Σχεδίαση πίνακα

Αυτή η ενότητα περιέχει πληροφορίες για το πώς να δημιουργήσετε ένα νέο πίνακα βάσης δεδομένων στη προβολή σχεδίασης.

Ανοίξτε ένα αρχείο βάσης δεδομένων από τη βάση δεδομένων όπου θέλετε τον καινούργιο πίνακα. Κάντε κλικ στο εικονίδιο Πίνακες. Επιλέξτε Δημιουργία πίνακα σε προβολή σχεδίασης για τη δημιουργία νέου πίνακα.

Στην προβολή σχεδίασης, μπορείτε τώρα να δημιουργήσετε τα πεδία για τον πίνακα.

- Εισαγάγετε νέα πεδία από πάνω προς τα κάτω. Κάντε κλικ στο κελί Όνομα πεδίου και πληκτρολογήστε ένα όνομα πεδίου για κάθε πεδίο δεδομένων.

- Συμπεριλάβετε ένα πεδίο δεδομένων "πρωτεύον κλειδί". Το Base χρειάζεται ένα πρωτεύον κλειδί για να μπορεί να επεξεργάζεται τα περιεχόμενα των πινάκων. Ένα πρωτεύον κλειδί έχει μοναδικά περιεχόμενα για κάθε δεδομένο που έχει καταγραφεί. Για παράδειγμα, εισάγετε ένα αριθμητικό πεδίο, δεξιοπατήστε στην πρώτη στήλη και επιλέξτε Πρωτεύον κλειδί από το μενού περιεχομένου. Διαλέξτε "Ναι" στην Αυτόματη τιμή, ώστε το Base να μπορεί αυτόματα να αυξάνει την τιμή για κάθε νέα εγγραφή.

- Στο διπλανό κελί προς τα δεξιά, ορίστε τον Τύπο πεδίου. Όταν κάνετε κλικ μέσα στο κελί, μπορείτε να επιλέξετε τύπο πεδίου στο πεδίο συνδυασμού.

Κάθε πεδίο έχει τη δυνατότητα να αποδεχτεί μόνο δεδομένα τα οποία αντιστοιχούν στον καθορισμένο τύπο πεδίου. Δεν είναι δυνατό να εισαγάγετε κείμενο, για παράδειγμα, σε πεδίο αριθμών. Τα πεδία σημειώματος σε μορφή dBase III είναι αναφορές σε αρχεία κειμένου, των οποίων η διαχείριση πραγματοποιείται εσωτερικά και έχουν δυνατότητα να περιλαμβάνουν κείμενο μέχρι και 64KB.

Μπορείτε επίσης να εισαγάγετε μια προαιρετική Περιγραφή για κάθε πεδίο. Το κείμενο της περιγραφής θα εμφανίζεται σαν συμβουλή στις επικεφαλίδες στηλών, στην προβολή πίνακα.

## Ιδιότητες πεδίου

Εισαγάγετε ιδιότητες για κάθε επιλεγμένο πεδίο δεδομένων. Ανάλογα με τον τύπο της βάσης δεδομένων, μερικές δυνατότητες εισαγωγής ίσως δεν είναι διαθέσιμες.

Στο πεδίο Προεπιλεγμένη τιμή, εισαγάγετε τα προεπιλεγμένα περιεχόμενα για κάθε νέα εγγραφή. Αυτά μπορούν να τροποποιηθούν στη συνέχεια.

Στο πεδίο Απαραίτητη καταχώρηση ορίστε εάν το πεδίο μπορεί ή όχι να παραμείνει κενό.

Για το πεδίο Μήκος, μπορεί να φανεί ένα πεδίο συνδυασμού που να παρέχει τις διαθέσιμες επιλογές.

Σχετικά θέματα

Σύνοψη βάσης δεδομένων