Άρθρωμα
Περιεχόμενα
Δείκτης 🔎︎

# Σύνδεση σε JDBC

Καθορίζει τις επιλογές για πρόσβαση σε μία βάση δεδομένων JDBC.

## Παραδείγματα JDBC

Μπορείτε να χρησιμοποιήσετε την κλάση του οδηγού JDBC για να συνδεθείτε σε μία βάση δεδομένων JDBC από το LibreOffice. Η κλάση του οδηγού παρέχεται από τον κατασκευαστή της βάσης δεδομένων. Δύο παραδείγματα για βάσεις δεδομένων JDBC είναι η Oracle και η MySQL.

Οι κλάσεις οδηγού πρέπει να προστεθούν στο LibreOffice στο LibreOffice - Προτιμήσεις Εργαλεία - Επιλογές
- LibreOffice - Προχωρημένα.

### Βάση δεδομένων Oracle

Μπορείτε να χρησιμοποιήσετε έναν οδηγό JDBC για να αποκτήσετε πρόσβαση σε μία βάση δεδομένων Oracle από το λειτουργικό σύστημα Solaris ή Linux. Για να προσπελάσετε τη βάση δεδομένων μέσω Windows, χρειάζεστε έναν οδηγό ODBC.

Στο Unix, βεβαιωθείτε ότι ο πελάτης της βάσης δεδομένων Oracle είναι εγκατεστημένος με την υποστήριξη JDBC. Η κλάση του οδηγού JDBC για την έκδοση πελάτη 8.x της Oracle για το Solaris βρίσκεται στον κατάλογο <Oracle client>/product/jdbc/lib/classes111.zip. Μπορείτε επίσης να μεταφορτώσετε την τελευταία έκδοση από την ιστοσελίδα της Oracle.

Στο πεδίο URL προέλευσης δεδομένων, εισάγετε την τοποθεσία του εξυπηρετητή της βάσης δεδομένων Oracle. Η σύνταξη της URL εξαρτάται από τον τύπο της βάσης δεδομένων. Για περισσότερες πληροφορίες δείτε την τεκμηρίωση που έχετε λάβει μαζί με τον οδηγό JDBC .

Για μία βάση δεδομένων Oracle, η σύνταξη της URL είναι η εξής:

oracle:thin:@hostname:port:database_name

- Το hostname είναι το όνομα του μηχανήματος που εκτελεί τη βάση δεδομένων Oracle. Μπορείτε επίσης να το αντικαταστήσετε με τη διεύθυνση IP του διακομιστή.

- Η port είναι η θύρα όπου επικοινωνεί η βάση δεδομένων Oracle. Απευθυνθείτε στο διαχειριστή της βάσης δεδομένων για τη σωστή διεύθυνση της πόρτας.

- Το database_name είναι το όνομα της βάσης δεδομένων Oracle. Απευθυνθείτε το διαχειριστή της βάσης δεδομένων για το σωστό όνομα.

### Βάση δεδομένων MySQL

Ο οδηγός για τη βάση δεδομένων MySQL είναι διαθέσιμος από την ιστοσελίδα της MySQL.

Η σύνταξη για τη βάση δεδομένων MySQL είναι η εξής:

mysql://hostname:port/database_name

- Το hostname είναι το όνομα του μηχανήματος που εκτελεί τη βάση δεδομένων MySQL. Μπορείτε επίσης να το αντικαταστήσετε με τη διεύθυνση ΙP του εξυπηρετητή.

- Η port είναι η προεπιλεγμένη θύρα για βάσεις δεδομένων MySQL, δηλαδή 3306.

- Το database_name είναι το όνομα της βάσης δεδομένων.

## URL προέλευσης δεδομένων

Εισάγετε την URL για τη βάση δεδομένων. Παραδείγματος χάρη, για τον οδηγό MySQL JDBC, εισάγετε "jdbc:mysql://<ΌνομαΔιακομιστή>/<Όνομα της βάσης δεδομένων>". Για περισσότερες πληροφορίες σχετικά με τον οδηγό JDBC, δείτε την τεκμηρίωση που ήρθε μαζί με τον οδηγό.

## Κλάση οδηγού JDBC

Εισάγετε το όνομα του οδηγού JDBC.

Πριν να μπορέσετε να χρησιμοποιήσετε έναν οδηγό JDBC, χρειάζεται να προσθέσετε τη διαδρομή κλάσης του. Επιλέξτε LibreOffice - Προτιμήσεις Εργαλεία - Επιλογές
LibreOffice-Προχωρημένα και πατήστε το πλήκτρο Διαδρομή κλάσης. Αφού προσθέσετε την πληροφορία διαδρομής, επανεκκινήστε το LibreOffice.

## Δοκιμή κλάσης

Ελέγχει τη σύνδεση με τις τρέχουσες ρυθμίσεις.

Πιστοποίηση

Αυτόματος πιλότος βάσης δεδομένων